Priština i zvanično odbacila dijalog!\nUsvajanjem takozvane platforme, u kojoj se navodi da jedini ishod može da bude međusobno priznavanje, kao i da jedino moguće rešenje može da bude ono definisano postojećim "Ustavom Kosova", udaren je ekser na mrtvački sanduk dijaloga! Priština je jasno poslala poruku celom svetu da je ovo za nju kraj razgovora.\nTako je Marko Đurić, direktor Kancelarije za KiM, u četvrtak veče reagovao na usvajanje dokumenta u prištinskom parlamentu, kojim se onemogućava postizanje bilo kakvog kompromisa i, praktično, stavlja tačka na briselski proces.\nNa taj način politički predstavnici kosovskih Albanaca otvorili su karte i udarili šamar čak i državama-partnerima, iz kojih su poslednjih nedelja stizali pozivi i upozorenja da odustanu od taksa na proizode iz centralne Srbije i BiH, a što je Beograd postavio kao ključni uslov za nastavak dijaloga. Premijer privremenih institucija Ramuš Haradinaj oglušio se na sve apele i potrudio da situaciju dodatno zategne. A posle usvojenog dokumenta u prištinskom parlamentu, poručio je:\n- Granice Kosova su nedodorljive. Nema trećeg nivoa vlasti!\nĐurić je naveo da je Srbija stavljena u najteži položaj još od 2011, kada su, kako je rekao, Albanci uz pomoć svojih partnera i tzv. demokratskog režima u Beogradu, uspostavili granicu na Jarinju i Brnjaku:\n- Time su de fakto ustanovili ono što Priština smatra granicom. U novom dokumentu Priština nijednom rečenicom ne tretira prava Srba, a Srbiji želi da nametne nekakvu ratnu štetu, valjda za spaljene domove, stotine hiljada proteranih i na hiljade ubijenih. Nećemo prenagliti, ali Srbija će znati da zaštiti nacionalne interese po pitanju Kosova, položaj i prava našeg naroda na KiM i u čitavoj Srbiji.\nDirektor Kancelarije za KiM je podsetio da je prošlo 2.148 dana otkad su prištinske vlasti preuzele obavezu da oforme Zajednicu srpskih opština:\n- Tim nesprovođenjem obaveze zadali su fatalan udar dijalogu, drugi je bio usvajanje anticivilizacijskih taksa, a njihova platforma je treći, konačni čin, kojim su rekli da je dijalog za njih završen.\nĐurić se obratio i svetskoj javnosti, i podsetio da je predsednik Srbije Aleksandar Vučić proteklih meseci upozoravao celokupnu međunarodnu javnost da će, ako dođe do usvajanja ove platforme, to za dijalog biti konačan kraj:\n- Bio sam prisutan kada je predsednik upozoravao i visoku predstavnicu EU Federiku Mogerini i razne druge zvaničnike, i kada su mu oni obećavali da ovo ne da neće biti usvojeno, nego da ovakav akt protiv dijaloga nikada neće doći ni na dnevni red parlamenta u Prištini. I sada, kada je ova platforma protiv dijaloga, mira i budućnosti usvojena, jedini odgovor tih ljudi je ćutanje.\nInače, u ranije predstavljenoj platformi Prištine, između ostalog, traži se "recipročno priznavanje Kosova i Srbije unutar postojećih granica", ukidanje Rezolucije SB UN 1244. Od Beograda se tražilo i da odustane od "suprotstavljanja prilikom apliciranja Kosova u međunarodne organizacije". A pominjalo se i "formiranje suda za ratne zločine Srbije".\nZamenik predsednika Alijanse za budućnost Kosova Ardijan Đin, stranke Ramuša Haradinaja, smatra da predsednik privremenih prištinskih institucija Hašim Tači treba da traži od lidera Srbije Aleksandra Vučića da se izvini zbog "veličanja Slobodana Miloševića tokom poslednje posete Kosovu". On je naveo da izvinjenje treba da traži pre nastavka dijaloga.\nPovodom najnovijih poteza Prištine, predsednik Srbije Aleksandar Vučić, za petak je zakazao sednicu Saveta za nacionalnu bezbednost. Sastanak počinje u 8.30.


U NAREDNIH PET GODINA VELIKA ULAGANjA U OBNOVLJIVE RESURSE | SRNA\nU NAREDNIH PET GODINA VELIKA ULAGANjA U OBNOVLJIVE RESURSE\nBEOGRAD, 12. SEPTEMBRA /SRNA/ - Evropska banka za obnovu i razvoj /EBRD/ planira da u narednih pet godina u značajnoj mjeri poveća finansijska sredstva za obimne projekte za gradnju vjetro i solarnih elektrana jer vidi snažan potencijal u tom sektoru, rekla je danas regionalni direktor ove banke za Balkan Zuzana Hargitaj.\n"Vidimo snažan potencijal od solarnog i resursa vjetra u većem dijelu Balkana i mada je teško iznijeti pretpostavku iznosa finansijskih sredstava EBRD-a u narednih pet godina, sigurno možemo očekivati značajan rast količine sredstava za vjetro i solarne elektrane", rekla je Hargitajeva za portal "SEE njuz".\nPortal "SEE njuz" bavi se ekonomskim dešavanjima jugoistočne Evrope.\nU decembru je EBRD uputio poziv državama Balkana da odmah krenu sa drastičnim smanjenjem proizvodnje i upotrebe uglja i da krenu sa investicijama u obnovljive izvore energije.\nPortal podsjeća da se BiH, Sjeverna Makedonija, Crna Gora i Srbija umnogome oslanjaju na velike kapacitete uglja i zasnivaju 65 do 75 odsto svog neto prihoda na "prljavom gorivu". Poređenja radi, taj iznos u EU je oko deset odsto što znači da zemlje Balkana proizvode trostruko više ugljenika od ostatka Evrope.\nHargitajeva je podsjetila da EBRD upravlja i sa Programom regionalne energetske efikasnosti /REEP/ pokrenutim 2009. godine za obezbjeđenje tehničke podrške, političkog dijaloga, inicijativa i finansija za transformaciju i unapređenje energetske efikasnosti u regionu.\nU decembru prošle godine EBRD je usvojio novu energetsku strategiju čime su bezuslovno okončane investicije u termoelektrane.\nPrema podacima EBRD Balkan pati od visokog nivoa zagađenja uzrokovanog od zavisnosti od zastarjelih termoelektrana.


Sat za našu planetu UNICREDIT I OVE GODINE GASI SVETLA U SVOJIM ZGRADAMA NA SAT VREMENA – Plodna Zemlja\nU subotu, 26. marta, u 20:30 časova, UniCredit Grupa ugasiće svetla na 50 objekata u 13 evropskih zemalja, i na taj način, petnaesti put zaredom podržati “Sat za našu planetu“, globalnu inicijativu Svetskog fonda za prirodu koji ujedinjuje građane, institucije i kompanije u zajedničkoj borbi podizanja svesti o klimatskim promenama koje predstavljaju veliku pretnju po našu planetu.\nUniCredit Banka Srbija će ovom prilikom isključiti svetla na sat vremena, u svojim zgradama u Beogradu, centralama u Rajićevoj 27-29 i Jurija Gagarina 12.\nPodrška ovoj inicijativi samo je jedan od načina na koji se UniCredit bori da osnaži zajednicu u kojoj posluje, a sve u skladu sa novim strateškim planom koji, između ostalog, podrazumeva da je održivost utkana u svaki deo poslovanja Banke.\nFiona Melrouz, direktorka za Strategiju Grupe i ESG u UniCreditu, izjavila je tim povodom: „Naše godišnje učešće u ’Satu za Planetu’ deo je snažnih napora UniCredita da podrži održivost i preduzme mere protiv klimatskih promena. Tokom 2021. godine, potpisali smo Net-Zero bankarsku alijansu, javno iskazujući našu posvećenost održivoj budućnosti, a takođe smo nedavno poboljšali naše politike za ugalj, naftu i gas, jačajući principe koji oblikuju način na koji radimo. Nastavljamo da napredujemo na neto nultim obavezama i ugrađujemo ESG u sve oblasti poslovanja, dok istovremeno jačamo korporativnu kulturu u okviru naše zajedničke svrhe osnaživanja zajednica da napreduju”.\nUniCredit igra centralnu ulogu u omogućavanju tranzicije ka održivoj ekonomiji u skladu sa EU definicijom održivog finansiranja, koja ima za cilj da podrži ekonomski rast uz smanjenje pritisaka na životnu sredinu i uzimajući u obzir društvene aspekte i aspekte upravljanja. O tome svedoči i podatak da je UniCredit Grupa na kraju 2020. godine, sa učešćem u 70 transakcija zelenih obveznica i kredita vezanih za održivo finansiranje u ukupnom iznosu od više od 15 milijardi evra, bila na četvrtom mestu u EMEA regionu prema Dealogic-ovoj rang listi.\nCilj UniCredit Grupe je povećanje podrške sektoru obnovljivih izvora energije za 25 odsto do 2023. godine, kao i značajno povećanje kredita za energetsku efikasnost za mala i srednja preduzeća i pojedince.\nUniCredit stavlja svoje klijente i zajednice u srce svih aktivnosti i odluka, uz stalnu posvećenost da uvek služi njihovim potrebama i bude banka za evropsku budućnost. Da bi se konkretno prikazalo kako su ESG vrednosti ugrađene u poslovanje i kulturu UniCredita, godišnji i integrisani izveštaji ove godine uključuju niz priča o klijentima i ljudima iz različitih zemalja u kojima UniCredit posluje, a koji zajedno rade na osnaživanju zajednica i otključavanju njihovog potencijala. Ovo naglašava snažne UniCreditove ESG ambicije i kontinuirani fokus na podršku tranziciji ka održivom i boljem društvu za sve.\nTagoviSat za našu planetu Unikredit banka\nManje od mesec dana do zatvaranja NLB KOMBANK ORGANIK konkursa Prijava projekata organskih proizvođača do 20. aprila


Vlast RS se uplašila bunta ratnih veterana\nNaslovnica Krajina Banja Luka Vlast RS se uplašila bunta ratnih veterana\nBanja Luka – Protesti bivših boraca bosanskohercegovačkog entiteta Republika Srpska (RS) održani u utorak u Banjoj Luci čiji je osnovni cilj bio smjena predsjednika Boračke organizacije RS (BORS) Pantelije Ćurguza, pokazali su da je to tek vrh ledenog brijega nezadovoljstva ukupnom socijalno-ekonomskim položajem tih ljudi.\nIako su reakcije zvaničnika RS na proteste uglavnom izostale, iz načina na koji su i ministar rada i boračko invalidske zaštite Petar Đokić i mediji bliski aktuelnoj vlasti cijeli ovaj skup relativizirali, te kritike koju su pojedinci iz rukovodstva BORS-a uputili na račun predsjednika Udruženja veterana RS Duška Vukotića, kao organizatora ovog skupa, sugovornici Anadolije, smatraju da se vlast itekako boji mogućnosti većih javnih izljeva socijalnog nezadovoljstva građana RS.\nPodsjećamo, Vukotićevi saborci iz rukovodstva BORS-a pozvali su ga „da se vrati kući i da u teškoj situaciji kada iz Federacije BiH stižu prijetnje za opstanka RS-a ne izaziva nemire”.\nMinistar rada i boračko-invalidske zaštite RS Petar Đokić, krijući se iza teze o reprezentativnosti boračkih udruženja, rekao je da je obaveza i želja Vlade RS da razvija saradnju sa boračkim organizacijama, s ciljem unapređenja stanja u toj oblasti, te poručio da izbor rukovodstva u tim organizacijama nije pitanje Vlade RS.\n“Mislim da smo do sada uspijevali da ostvarimo rezultate. Naravno da svi imamo znatno veća očekivanja, ali moramo gledati kakve su realne mogućnosti RS-a u ovom trenutku”, naveo je Đokić.\nNikola Dronjak, predsjednik NVO Slobodna republika ističe da je strah vlasti RS-a od mogućeg šireg socijalnog bunta ne samo ratnih veterana nego i građana RS daleko veći nego što se to na prvi pogled čini.\n”Najbolje to oslikava i javni servis RTRS koji je u izvještaju o protestnom okupljanju bivših boraca naveo da su 80 posto okupljenih činili strani plaćenici iako je sasvim jasno da su se tamo okupili samo osiromašeni i ojađeni ljudi”, istakao je Dronjak.\nPrema njegovoj ocjeni, pošto je gotovo sasvim sigurno da predsjednik BORS-a nema namjeru podnijeti ostavku, protesti će se nastaviti i sa daleko većim brojem učesnika, ali i sa većim brojem zahtjeva.\n„Ova vlast nije rješavala probleme građana, umjesto toga na pozicije organizacija koje trebaju zastupati prava boraca, radnika, penzionera postavljala je svoje marionete i tako napravila stanje kontrolisanog haosa. Ali, u konačnici svaki kontrolisani haos se ne može kontrolisati”, podvukao je Dronjak koji je prošle godine, kao predsjednik Unije studenata RS, na ulicu izveo više hiljada studenata koji su protestovali tražeći poboljšanje studentskog standarda u okviru Univerziteta u Banjoj Luci.\nAleksandar Žolja, predstavnik Helsinškog parlamenta građana, takođe, smatra da se vlast RS „itekako uplašila jučerašnjeg protestnog okupljanja ratnih veterana, ako ništa onda iz razloga jer se takve stvari u RS veoma rijetko dešavaju, za razliku od ostatka svijeta”.\n„Naravno BiH nije normalna sredina, pa i ovakvi skupovi mogu da se rašire u svim pravcima. Ali ono što je posebna briga vlasti jeste da smo u izbornoj godini, tako da svaka reakcija od njih na ovakve događaje mora biti pomno isplanirana. Ja više nisam siguran da li protesti veterana mogu prerasti u širi socijalni bunt građana, jer je vlast u RS-u previše moćna i previše diktatorska i da se narod boji. Boji se, jer ako se ima u vidu kako mediji spinuju dešavanja u Federaciji, onda se kod ljudi javlja strah od izbijanja novog rata”, rekao je Žolja.\nPredsjednik BORS-a Pantelija Ćurguz poručio je da ni njega ni ostale u BORS-u neće mijenjati “ulica, nego članovi Boračke organizacije kroz legalne organe i institucije i skupštinsku proceduru”.\nNovo protestno okupljanje najavljeno je za kraj ove sedmice u Banjoj Luci, na koje su, osim ratnih veterana, pozvani i svi nezadovoljni građani RS. U međuvremenu Vlada RS je upravo u utorak po hitnoj proceduri usvojila odluku o izdvajanju dodatnih 800 hiljada KM za nevladine organizacije od javnog interesa.\nGlavninu tog novca dobit će upravo NVO najbliže vlasti – Boračka organizacija Savez logoraša, te Republička organizacija porodica zarobljenih i poginulih boraca i nestalih civila RS.


Oprema za merenje komprimovanog vazduha\nKomprimovani vazduh je jedan od najčešćih, ali i jedan od najskupljih izvora energije u industriji.\nKomprimovani vazduh je jedan od najčešćih, ali i jedan od najskupljih izvora energije u industriji. Kvalitetni i energetski efikasan kompresor vazduha je definitivno najvažnija komponenta svakog sistema komprimovanog vazduha, ali bez odgovarajuće opreme za tretman i merenje vazduha nije moguće obezbediti kvalitetan i jeftin komprimovani vazduh. Stabilan kvalitet proizvoda, optimizacija procesa i ušteda energije samo su neki od razloga zašto merna oprema postaje suštinski deo današnjih sistema komprimovanog vazduha / gasa. Vrsta i broj senzora zavise od posebne primene, ali najčešći su senzori pritiska, protoka i temperature kondenzacije.\nOS 330 & OS 331\nOS 401 & OS 421\nOS 415 & 418\nOS 551-P6 set


Parlament da usvoji izmjene i dopune Zakona o akcizama | MINA\nU julu deset puta manje putnika\nNaslovnica Business Top Story Parlament da usvoji izmjene i dopune Zakona o akcizama\nParlament da usvoji izmjene i dopune Zakona o akcizama\nPodgorica, (MINA-BUSINESS) – Skupštinski Odbor za ekonomiju, finansije i budžet predložio je danas Skupštini da usvoji Predlog izmjena i dopuna Zakona o akcizama, kojim se predviđa njihovo zadržavanje na prošlogodišnjem nivou kada su u pitanju etil alkohol i gazirana pića.\nVršiteljka dužnosti generalne direktorice Direktorata za poreski i carinski sistem u Ministarstvu finansija, Biljana Peranović, rekla je da se, kada su u pitanju alkoholni proizvodi i gazirana pića sa dodatkom šećera, izmjenama zakona predlaže zadržavanje akciznog kalendara na nivou iz prošle godine.\nIzmjenama se predlaže visina akcize za etil alkohol od 1,25 hiljada EUR po hektolitru čistog alkohola, a na gazirana pića 25 EUR po hektolitru.\nVlada je predložene izmjene i dopune Zakona dostavila u skupštinsku proceduru pred kraj prošle godine, ali parlamet nije uspio da raspravlja o njima.\nZbog toga su, prema tadašnjem akciznom kalendaru, akcize na etil alkohol, gazirana pića, cigarete, fino rezani i nesagorijevajući duvan i ugalj od 1. januara povećane. Akcize na etil alkohol su povećane sa 1,25 hiljada EUR na 1,5 hiljada EUR po hektolitru, a na gazirana pića sa 25 EUR na 30 EUR po hektolitru.\nPeranović je kazala da se najnovijim izmjenama smanjuju akcize ne tečnost za punjenje elektronskih cigareta u cilju stvaranja povoljnih uslova za egzistiranje firmi na crnogorskom tržištu, kao i suzbijanja nelegalne trgovine tim proizvodom.\nZakonom se predlaže i uvođenje u akcizni sistem malih nezavsinih pivara koje na godišnjem nivou proizvode do pet hiljada hektolitara.\nIzmijenjena je i akciza na tečni naftni gas (TNG), tako što su uvedene dvije vrste.\n„Akciza će, kada se TNG koristi za motorni pogon, iznositi 125 EUR na hiljadu kilograma, a kada se koristi za industrijske i komercijalne svrhe i grijanje 42,25 EUR na hiljadu kilograma“, objasnila je Peranović.\nDo sada su bile definisane tri vrste akcize i to kod motornog goriva 125 EUR, za industrijske i komercijalne svrhe 58,5 EUR i za grijanje 26 EUR.\nIzmjenama se predlaže i uvođenje oslobođenog akciznog korisnika i to je kada su u pitanju ribolovni plovni objekti i poljoprivredne mašine koje se koriste na gazdinstvima.\nPoslanik Socijaldemokrata (SD), Boris Mugoša, smatra da je parlament mogao i ranije da uvoji predložene izmjene kako se ne bi dolazilo u situaciju da u januaru i februaru cijene budu povećane, a od marta snižene.\nOn je rekao i da postoji prostor za sniženje akcize kada je u pitanju bezolovno gorivo.\nPoslanik Socijalističke narodne partije (SNP), Srđan Milić, kritikovao je što Ministarstvo finasija nije sprovelo javnu raspravu o navedenim izmjenama i dopunama zakona, jer su, kako kaže, smatrali da se obavljaju manje izmjene važećeg zakona.\n„Nije tačno da su to male izmjene“, kazao je Milić.\nOn smatra da se ne moraju povećavati stope akciza, kako bi se povećali prihodi od njih.\n„Možemo povećati prihode od akciza i načinom na koji ćemo se boriti protiv neformalne ekonomije“, naveo je Milić.\nOn je podsjetio da je ranije pitao predstavnike Uprave carina koliko je od 2007. godine do kraja prošle izvezeno cigareta bez akciznih markica.\n„Potpuno je legalno, zahvaljujući postojećem zakonodavstvu, izvoziti cigarete bez akciznih markica“, saopštio je Milić.\nOn je direktora Uprave carina, Vladimira Jokovića, koji je prisustvovao sjendici Odbora, pitao da prokomentariše navode iz medija da se u Crnoj Gori traži „neka štamparija koja štampa falsifikovane akcizne markice“.\nJoković je rekao da su, sprovodeći aktivnosti na kontrolisanju uvoznika, došli do informacija da postoje akcizne markice koje su falsifikovane.\n„Mi smo i pretpostavljali da postoje, jer one godinama nijesu mijenjane. Tužilaštvo i policija preduzimaju intenzivne aktivnost kako bi se taj slučaj rasvijetilio“, rekao je Joković.\nOn je poručio da Uprava carina skoro dvije godine radi na projektu implementacije novih akciznih markica, koji bi uskoro trebalo da se privrede kraju.\nJoković je podsjetio da je Uprava caina od 2015. godine zadužena za kompletnu naplatu akciza i da se bilježi kontinuirani rast naplate.\n„U 2015. godine smo naplatili nekih 170 miliona EUR, a ove više od 245 miliona EUR“, dodao je Joković.\nPoslanik Socijaldemokratske partije (SDP), Raško Konjević, smatra da bi trebalo primijeniti akciznu politiku u smislu da opterećenje za građane i privredu bude manje.\n„Mislimo da je konačno došlo vrijeme da se akcizna politika u dijelu nafte i naftnih derivata promijeni, jer gorivo ulazi u kalkulaciju svakog proizvoda“, kazao je Konjević.\nOn je rekao da se akcizna politika u Crnoj Gori razlikuje od akciznih politika nekoliko zemalja regiona i dvije članice Evropske unije (EU).\n“U Crnoj Gori cijena benzina je oko 1,3 EUR, u Českoj 1,25 EUR, u Austriji 1,21 EUR, u Poljskoj 1,17 EUR, u Makedoniji oko jedan EUR, a u Bosni i Hercegovini 1,19 EUR. Zašto gorivo kod nas mora da bude skuplje nego u ovim zemljama kada ga svi nabavljamo po istoj osnovnoj cijeni ili je mala razlika, jer je u pitanju tržišna roba“, pitao je Konjević.\nPodgorica, (MINA-BUSINESS) - Vlada je svojim, prije svega, političkim odlukama potpuno upropastila turističku sezonu...\nPodgorica, (MINA-BUSINESS) - Ministarstvo poljoprivrede i ruralnog razvoja objavilo je danas poziv za dostavljanje...\nGlavna vijest MINA-Business - 10/08/2020\nPodgorica, (MINA-BUSINESS) – Vladinim trećim paketom mjera podrške privredi daje se dodatni podsticaj dinamiziranju...\nPodgorica, (MINA) - Društvo crnogorskih iseljenika “13. Jul” iz Njujorka osudilo je nacionalističko vrijeđane...


Buffon: "Moramo biti najveći u Evropi" | Ju1897.net\nBuffon: "Moramo biti najveći u Evropi"\nLegenda i kapiten Juventusa, Gianluigi Buffon, navodi da cilj Stare dame mora biti apsolutni vrh u Evropi i da se ta ideja mora kultivisati kako bi se došlo do uspeha.\n"Biti najbolji je ambicija koja se mora kultivisati. Biti najbolji u Evropi je naš cilj. Dolazak Higuaina nas čini jačim i uverenijim, ali sve zavisi od toga šta želimo. Trenutni mentalitet je dovoljan za ponovno osvajanje Scudetta. Ukoliko želimo da budemo protagonisti u Evropi, neophodan je napredak. Četvrtfinale ili polufinale protiv timova poput Barcelone i Bayerna iziskuje bolje nastupe od trenutnih. Moramo napraviti iskorak."\n"Svi misle na ovaj način, od stučnog štaba, trenera, predsednika do nas igrača. Allegri opravdano testira nove solucije jer imamo dosta povreda, stoga nismo bili u mogućnosti da radimo u kontinuitetu. Uprkos tome, moramo biti u mogućnosti da sprovedemo trenerove ideje na terenu, odnosno ono što smo uvežbavali preko nedelje. Zaista verujem u snagu i balans tima, kao i u koncept koji plasira Allegri, ali nekad imamo probleme sa interpretacijom toga na terenu."\n"Jasno je da su se promenili određeni segmenti veznog reda, a ne želim pričati o individualnim vrednostima. Moramo pronaći najbolji način da iz novih igrača izvučemo maksimum. Miralem će praviti razliku jer ima neverovatan kvalitet, ali mi kao tim mu moramo biti na raspolaganju kako bi u potpunosti ispoljio talenat."\n"Protiv Napolija smo imali dobar stav, nismo bili na terenu kako bismo izgubili, što je esencijalno. Ranije nam je falilo toga u nekim situacijama. Kada smo protiv Milana postigli gol i kada sam video da 18 protivničkih igrača protestuje kod sudije, a nijedan naš, malo sam se uznemirio. Činjenica da su igrači Juventusa edukovani me raduje, ali ovakve stvari me ne raduju. Uvek se mora igrati sa poštovanjem, ali u određenim sitaucijama vaš glas se mora čuti."\n"Što se Evrope tiče, moramo popraviti kvalitet igre, ukoliko želimo da postignemo nešto više u Evropi. Do sada smo ostvarili odlične rezultate, ali ne možemo biti zadovoljni jer smo tek u oktobru. Od ovog momenta do maja ima sedam meseci i sigurno se može napredovati u tom periodu," izjavio je Buffon za Gazzettu dello Sport.


Vizuelna kontrola - Cim Lean Six Sigma\nNivo 1 – Indikatori – daju informacije o trenutnom okruženju, oblasti, odeljenju ili procesu (u saobraćaju to su saobraćajni znaci). Pasivni su i ljudi ih mogu i ne moraju primetiti i odgovoriti na njih. Vizuelna kontrola prvog nivoa može biti znak koji prikazuje proceduru „trostruke provere“ za lekove koji se rastvaraju. Drugi primer može da bude „upozorenje na alergiju“ koje je označeno crvenom bojom na kartonu pacijenta i ID narukvici.\nNivo 2 – Signali – koji pokreću audio ili vizuelni alarm koji bi trebalo da vam privuče pažnju i predstavlja upozorenje da će se javiti greška ili defekt (semafori su dobar primer signala). Ljudi i dalje mogu da ignorišu ove signale, ali su svesni da nešto nije u redu. Vizuelne kontrole drugog nivoa mogu biti unete u medicinske evidencije pacijenta na računaru i može se javiti vizuelno ili audio upozorenje ako postoji mogućnost za interakciju lekova. Ako je pacijentu propisan kodein, a on je alergičan na ovaj lek, program bi izbacio „med/alert“ na ekranu.\nNivo 3 – Fizičke ili elektronske kontrole – ograničavaju ili sprečavaju da se nešto desi zbog negativnog uticaja koji će imati na proces ili oblasti (ovo se uglavnom nazivaju uređaji za izbegavanje greške – primer rampe na prelazima pruga)). Vizuelne kontrole trećeg nivoa mogu biti mehaničke veze za medicinske gasove, kao što su kiseonik ili nitrogen. Svaki od ovih uređaja ima pristup otvorima koji odgovaraju samo određenom gasu, kiseoniku za kiseonik i nitrogenu za nitrogen.\nEvo primera nekih tipovi uređaja:\nSvakodnevni život – znaci na putu, ključevi za kola, priključci za računar, poklopac za rezervoar za gorivo itd.\nUređaji sa senzorima – frižider zvoni ako je ostavljen otvoren, mobilni koji vas opominje da je prazna baterija, automatsko uključenje svetla kada padne mrak itd.\nUređaji koji upozoravaju – indikator da ste prekoračili brzinu u naseljenom mestu, indikator da niste vezali pojas u kolima, indikator da su vam otvorena vrata, da je pregorela sijalica itd.\nUređaji za isključenje – bezbednosne ručice kosilici za šišanje trave, automatsko isključenje dnevnog svetla kada se ugasi motor automobila itd.\nUređaj za automatsko isključenje električne energije u sobama u hotelima kada gost izađe iz sobe – tako ne može da dođe do požara.\nSenzor koji reaguje i pali svetlo na pokret\nSenzor za otvaranje slavine za pranje ruku\nLaserski senzor pomeranja\nSistemi sa kamerama\nBrojači i merači vremena\nInstrumenti za merenje procesa\nSenzori za merenje otkucaja srca tokom kretanja\nSenzori za merenje krvnog pritiska tokom kretanja itd.


Član Gradskog veća Kikinde: Bodrožić mi je pretio - Embargo\n24 априла, 2018 admin\t0 Comments\nČlan Gradskog veća Kikinde Milivoj Linjački izjavio je da mu je danas na ulici pretio i psovao ga vlasnik i urednik nedeljnika Kikindske novine Željko Bodrožić, te da je incident prijavio policiji jer je zabrinut za svoju bezbednost.\nKako je naveo na Gradskom trgu, kada je išao ka službenom parkingu, Bodrožić mu je prišao i počeo da ga vređa, psuje i preti.\nZa Bodrožića kaže da „ima istoriju takvog ponašanja“, da je poznat policiji po tome i obračunu sa političkim neistomišljenicima, a da se predstavlja i „kao koordinator Pokreta slobodnih građana Saše Jankovića“.\n– Brinem za svoju bezbednost, jer ako je od danas krenulo verbalno na ulici, to lako može da preraste i u fizičku pretinju i nasilje – kaže Linjački Tanjugu.\nLinjački dodaje da je član SNS koji kao i, ističe, cela stranka, čestito i pošteno obavlja svoju dužnost.\n– To što se nekom ne sviđa, ne znači da može da mi na ulici preti – naglašava Linjački i navodi da je više od mesec i po dana izložen neargumentovanim napadima Bodrožića u njegovim Kikindskim novinama.\nLinjački kaže da je Bodrožić objavljivao kako ne radi dobro svoj posao u Gradskom veću i iznosio laži, pa i lične uvrede.\n– Tada sam počeo da odgovaram argumentovano da to nije tako, ukazivao sam da je to što piše apsolutna laž – navodi LinjaČki i dodaje da je Bodrožić u Kikindskim novinama objavljivao sve mnoge uvrede na njegov račun, pa i da bi mogao da bude samo ležeći policajac.\n– Da li to znači da apsoutno misli da me vozila gaze svaki dan – pita Linjački i dodaje da je od Bodrožića dobijao i mejlove.\nNe želim, ističe, da budem žrtva nekoga ko drugačije misli i ko nema način da se argumentovano obračuna sa neistomišljenicima.\n← Reagovanje Saše Paunovića na tekst pod nazivom Đukanović o aferi Šaletić\nBojović parama Energoprojekta kupuje njihova zavisna društva!? →\n3 априла, 2022 3 априла, 2022 admin\n12 јуна, 2021 22 јануара, 2022 admin


Osam mrtvih u ekspoziji na Univerzitetu Bajero u Nigeriji\nČetvrtak, 28. april/travanj 2016, 23:34 CET\nOsam lica poginulo je usljed eksplozije na Univerzitetu Bajero, u nigerijskom gradu Kano.\nPortparol vojske Ikediči Iveha rekao je da se eksplozija dogodila u jednoj od sala univerziteta u kojima se vrše vjerske službe za hrišćanske studente, pa se vjeruje da su meta napada bili studenti hrišćani, javila je agencija Sinhua.\nSnažna eksplozija potresla je salu u kojoj studenti dolaze na vjersku službu, rekao je izvor bezbjednosti agenciji Frans pres.\nNijedna grupa nije preuzela odgovornost, ali je poznato da je islamistička militantna sekta Boko Haram aktivna u regionu.\nBoko Haram je odgovoran za bombaški napad u Kanu u januaru kada je ubijeno 150 ljudi.\nNigerijska centralna vlada pokušava da kontroliše i suzbije ovu sektu, koja djeluje u većinski muslimanskom sjeveru, ali i na jugu u prijestonici Abudži.\n29 april/travanj 2012\n17:54 Crna Gora od danas punopravna članica WTO\n17:35 Pakistan: Pronađeno obezglavljeno tijelo britanskog liječnika\n16:50 Tadić sa Kusturicom i Dodikom na gradilištu Andrićgrada\n16:20 Sud u Mostaru naložio uspostavu jedinstvenih škola\n15:56 Dačić o navodnim planovima albanskih napada tokom izbora\n15:30 U sukobima u Kairu protekle noći više od 90 povrijeđenih\n15:24 Crna Gora: Ubijen predsjednik FK Rudar Radmilo Mitrović\n15:23 Ban Ki Mun u posjeti Mjanmaru\n15:21 Predsjednik proglasio vanredno stanje u nekim oblastima Sudana\n14:20 Saudijska Arabija: Dobrodošlica za Bin Ladenovu porodicu\n13:53 Masovni štrajk glađu palestinskih zatvorenika\n12:54 Izrael uhapsio šestoricu palestinskih ribara\n12:30 Osam mrtvih u ekspoziji na Univerzitetu Bajero u Nigeriji\n11:41 Rakete u Londonu kao zaštita u vrijeme Olimpijade\n10:50 U Avganistanu poginula trojica NATO vojnika\n10:41 ICTY: 3. maja nastavak konferencije pred suđenje Mladiću\n10:36 Sutra štrajk granične policije BiH\n09:45 U Kolumbiji nestao novinar francuskog 'Figaroa'\n08:11 Američki predsjednik odmrznuo pomoć za Palestince\n08:08 Ubijena meksička novinarka koja je pisala o narko kartelima


Kraj diktatu: Zašto centre na Zapadu boli Putinova poseta Beogradu | Vestinet.rs\nPočetna POGLEDI\tKraj diktatu: Zašto centre na Zapadu boli Putinova poseta Beogradu\nPutin i Vučić u Beogradu – foto: Tanjug/ Tanja Valič\nVladislav Jovanović, bivši ambasador u Ujedinjenim nacijama, smatra da je poseta ruskog predsednika Srbiji od velikog značaja, posebno iz ugla onih koji ne bi želeli da Rusija izlazi iz svojih granica, niti da širi svoj politički uticaj na druge zemlje.\n„Na ovakvo prisustvo predsednika Putina u zemlji koja je pod pritiskom i ucenama od strane određenih zapadnih sila, ti centri moći nikako ne gledaju blagonaklono. Skloni su da u njoj vide neke zloslutne posledice, i to za njih nije prolazni politički događaj. Za nas je ova poseta od ogromnog značaja, i unutrašnjeg i spoljnog, s tim što je spoljni značajniji jer učvršćuje naš položaj u očima drugih velikih sila kao nezavistan. Ovo ujedno pokazuje da mi nismo bez podrške na drugim stranama, što će sigurno da rezultira time da će Zapad morati, ne da odustane od pritisaka, ali da ih učini umerenijim. U protivnom bi Srbiju sasvim ‘otuđili‘, što oni nikako ne bi voleli“, ocenjuje Jovanović.\nNaš sagovornik ne sumnja da će posledice posete biti brojne, ali da je za Srbiju to apsolutno pozitivan događaj u svakom smislu. Što se tiče reakcije Zapada, Jovanovićeva ocena je da je Putinova poseta propraćena sa zebnjom.\n„I sa uverenjem da je dosadašnja njihova politika prema Srbiji bila prilično neplodna, jer ono što su očekivali od te politike — da Srbiju pritisnu uza zid, da je priguše i nateraju na neprihvatljive ustupke, posebno u vezi sa Kosovom i Metohijom — nema neku perspektivu. Zbog toga će morati da preispitaju i svoju taktiku i politiku prema nama jer više nismo sami naspram njihove moći, a to je nešto što svaka velika sila mora da uzme u obzir i da iz toga izvuče određene zaključke“, naglašava Jovanović.\nPoruke koje je ruski predsednik uputio u vezi sa Kosovom i Metohijom, po Jovanovićevim rečima, vezane su za moć koju Rusija ima u Savetu bezbednosti Ujedinjenih nacija. Moskva neugodno podseća zapadne zemlje i ostale članice SB UN na zajedničku obavezu da poštuju Rezoluciju 1244.\n„To što Zapad smatra da je Rezolucija 12 44 prevaziđena, jer se menja situacija u stvarnosti, ne znači da mogu da pobegnu od svoje odgovornosti. Putin ih je upravo podsetio na to, ali i na činjenicu da kao stalna članica Saveta bezbednosti Ujedinjenih nacija Rusija ne može i ne sme da bude zaobiđena u rešavanju kosovskog pitanja. Ako ništa drugo, zbog toga što bi te Zapadne sile bile javno prozvane u SB UN, što bi ih učinilo ranjivim jer ne mogu da imaju valjan odgovor na prozivku da gaze Rezoluciju 12 44 umesto da je se strogo pridržavaju. S druge strane, ta Rezolucija je na snazi sve dok se ne donese druga, koja bi je zamenila. Opet, i ta druga mora da bude doneta u saglasnosti sa Rusijom“, naglašava naš sagovornik.\nJovanović dodaje da je ovim podsećanjem Rusija sebe praktično kandidovala kao zemlju koja se mora pitati u procesu konačnog rešavanja kosovskog pitanja.\n„Što će reći da Zapad neće više imati slobodno polje i slobodne ruke da diktira uslove i zahteve Srbiji, nego će morati prethodno da za to dobije i saglasnost Rusije što će biti mnogo, mnogo teži posao“, mišljenja je Jovanović.\nAleksandar VučićRusijaSRBIJAVladimir PutinVladislav Jovanovićzapad


Sarajevo: Markale - zločin koji se i dalje poriče! – Visokoin.com\nSarajevo: Markale – zločin koji se i dalje poriče!\nMasakr na sarajevskim Markalama jedan je od zločina za koje se, uprkos sudskim presudama, i dalje poriče odgovornost. U nedjelju, 5. februara, navršit će se 18 godina od masakra na sarajevskoj tržnici Markale, u kojem je poginulo 68 osoba.\nMarkale su se našle na meti napada i u augustu 1995., kada su ubijena 43 civila. Poricanja odgovornosti za ovaj zločin, prema nekim mišljenjima, predstavljaju “sistematsko političko djelovanje” i proističu iz “nespremnosti da se suoči sa odgovornošću”.\n“Svako hoće na taj način da pokaže da je bio žrtva ili, kao u ovom slučaju, od srpske strane se to uvijek sumnjiči i pokazuje da su ustvari oni žrtva nečega što nije bilo ili se nije dogodilo. Tako da uvijek kod simbola, kod pokušaja da ih pretvorite u mitove, imate dvije strane. Obje ih koriste da bi na bazi toga izgradile neku dobru poziciju za sebe”, objašnjava Šijaković.\nBeogradski profesor Žarko Korać navodi da se priča o zločinu na Markalama koja je u doba režima Slobodana Miloševića, koji je umro za vrijeme suđenja u Haagu, korištena u propagandne svrhe danas u Srbiji ne spominje zato što je to jedan od zločina koji govore o prirodi rata i opsade Sarajeva.\n“Ako govorite o Markalama, Srebrenici, vi ponovo govorite o prirodi tog rata, o zločinima u tom ratu, o političkim ciljevima i, naravno, iznad svega govorite o odgovornosti srpske strane za ova dva konkretna zločina”, ističe Korać.\n“Ako hoćete mišljenje od mene kao psihologa, na djelu je grandiozna negacija realnosti zbog nespremnosti da se suočite sa svojom odgovornošću”, ocjenjuje Korać.\n“Revizionizam nastupa onda kada se te poricajuće interpretacije pretoče u obrazovni program. Toga još uvijek nigdje nema i to je zapravo šansa da sudski utvrđene činjenice dobiju snagu koju mora da ima svaka sudska istina, a to je da uđe u obrazovne programe”, objašnjava Kandić.\nRatku Mladiću, bivšem komandantu VRS-a, u Tribunalu treba početi suđenje za genocid, zločine protiv čovječnosti i druge zločine, prenosi BIRN – Justice Report.


Za Konjevića verske zajednice i OB najvažnija pitanja u CG\nTanjug 1. juna 2022. 10:56\nPODGORICA – Ministar odbrane u manjinskoj vladi Crne Gore Raško Konjević izjavio je da su ugovorni odnos sa verskim zajednicama i regionalna inicijativa Otvoreni Balkan najvažnija pitanja koja izazivaju kontroverze, a koja se nalaze pred novom crnogorskom vladom, rekao je ministar odbrane Raško Konjević.\nKonjević je to rekao u razgovoru sa ambasadorom Francuske u Podgorici Kristijanom Timonijeom sa kojim je, kako je saopšteno, razgovarao o odnosima dve zemlje, Evropskoj uniji, investicijama i Ukrajini.\nNavodi se, između ostalog, da je Konjević istakao da Crna Gora od svojih partnera očekuje intenzivnije prisustvo na Zapadnom Balkanu.\nUkazao je, kako kažu, da se partnerima i međunarodnoj zajednici danas lakše objašnjava uticaj trećih strana, nakon „brutalne agresije Ruske Federacije na Ukrajinu“.\n„Međunarodna zajednica treba da primi nekoliko važnih poruka. Jedna od njih je da, nakon invazije na Ukrajinu, Zapadni Balkan treba posmatrati na drugačiji način i posvetiti mu dodatnu pažnju“, rekao je Konjević.\nTimonije je izrazio podršku Francuske Crnoj Gori na putu evropskih integracija, iskazao je očekivanje da će budući sporazum između Vlade Crne Gore i Vlade Francuske o saradnji u domenu odbrane dodatno ojačati odnose dveju država unutar Alijanse.


Policija ubila napadača koji je pucao ispred crkve u Njujorku\nPolicija u Njujorku (ilustrativna fotografija)\nNapadač koji je pucao posle božićnog koncerta ispred crkve na Menhetnu u Njujorku, umro je nakon što su ga policajci pogodili u glavu, saopštila je njujorška policija u ponedeljak, 14. decembra.\nPolicajci su u njega isplalili 15 metaka kada je na stepenicama Crkve svetog Jovana počeo da puca iz dva poluautomatska pištolja na kraju božićnog koncerta, rekao je načelnik njujorške policije Dermot Šea (Shea).\nOčevici su policiji rekli da je napadač vikao "ubij me" dok je pucao, naveo je Šea.\nNaoružani napadač bio je obučen u crno, a lice je mu je bilo zaklonjeno belom bejzbol kapom i maskom. U jednoj ruci držao je srebrni pištolj, a u drugoj crni, dok je koračao iza kamenog stuba na vrhu stepeništa.\nPre napada, na koncertu su nastupali članovi crkvenog hora koji su stajali daleko na kamenim stepenicama sa maskama zbog pandemije korona virusa.\n"Bilo je prelepo, a onda je na kraju taj čovek počeo da puca. Svi su u šoku"', rekla je portparolka crkve za Njujork Tajms i dodala da je ispalio najmanje 20 hitaca u prisustvu stotine građana.


Kou: Bojkot Olimpijskih igara apsurd\nBojkot Olimpijskih igara je apsurd i nema nikakvu političku svrhu, ocenio je predsednik Britanskog olimpijskog komiteta legendarni atletičar Sebastijan Kou.\nNeke grupe za zaštitu prava seksualnih manjima zatražile su ranije bojkot Zimskih olimpijskih igara u Sočiju, zbog navodne ugroženosti prava homoseksualaca.\nKou je ocenio da ti protesti samo mogu da naškode sportistima.\n"Bojkot je apsurd sam po sebi, jer se ne može opravdati nikakvim političkim argumentima", rekao je Kou.\nLideri vodećih zapadnih zemalja neće prisustvovati svečanosti otrvaranja Igara u Sočiju, što je svojevršna kritika zakona koji je u Rusiji donet prošlog leta, koji zabranjuje propagandu homoseksualnosti.\nKou, koji je danas nosio olimpijsku baklju u Sočiju, ocenio je da je impresioniran atmosferom koja vlada u tom ruskom gradu.\n"Vlada sjajna atmosfera na ulicama, ima puno dece i ljudi. Mislim da sam verovatno bio nesto sporiji nego u mojoj poslednjoj olimpijskoj trci pre 34 godine", našalio se Kou.\nIgre u Sočiju biće održane od 7. do 23. februara.


Ekonomija - datum: 2019-12-12 AMM BIRA NAJBOLJE MENADŽERE Prijave do 17. februara\nUpravni odbor Asocijacije menadžera Crne Gore (AMM) pozvao je sve zainteresovane da se do 17. februara prijave na javni konkurs za izbor najuspješnijih menadžera i preduzetnika za ovu godinu. Nagrade će biti dodijeljene u kategorijama menadžeri godine u mikro, malim, srednjim i velikim preduzećima i akcionarskim društvima, saopšteno je iz asocijacije.\n– Biće nagrađeni i projekt menadžer godine, menadžer godine u preduzećima koja su u većinskom vlasništvu države, menadžer godine u javnim institucijama, ustanovama i lokalnim upravama i mladi menadžer godine do 35 godina – navodi se u saopštenju AMM-a.\nBiće dodijeljena i nagrada za životno djelo, proglašen preduzetnik godine i izabrana najbolja institucija za obrazovanje i edukaciju menadžera. Predloge mogu uputiti članovi i partneri AMM-a, poslovna udruženja, kompanije, zaposleni i sindikati, javne institucije, lokalne uprave, strukovne organizacije i pojedinci. Stručni žiri čine predstavnici institucija i organizacija i prošlogodišnji laureati. Kriterijumi za dodjelu nagrada su poslovni rezultati kompanije u ovoj godini i poslovna biografija kandidata. Nagrade će biti uručene dobitnicima na tradicionalnoj gala svečanosti AMM-a koja je planirana za poslednju sedmicu aprila.


RTS :: Stabilno stanje u opštinama sa vanrednom situacijom\nDruštvo Stabilno stanje u opštinama sa vanrednom situacijom\nčetvrtak, 08. mar 2018, 17:29 -> 23:49\nPripadnici Sektora za vanredne situacije će blagovremeno reagovati ukoliko dođe do porasta vodostaja bujičnih potoka i reka, koji bi mogao da prouzrokuje eventualne poplave, rečeno je u Vladi Srbije, a navodi se u saopštenju sa sednice.\nUz podsećanje da je vanredna situacija proglašena u opštinama Prokuplje, Doljevac, Žitorađa, Zaječar, Negotin i Boljevac, ali da je u poslednjih 24 sata stanje stabilno, navedeno je i da se vanredna odbrana od poplava sprovodi na slivu Južne Morave, Timoka, Nišave, Jablanice i Toplice.\nČlanovi Vlade informasani su da je Sektor za vanredne situacije angažovan na dostavljanju hrane i lekova građanima, asistenciji hitnim medicinskim službama, crpljenju vode iz ugroženih objekata i punjenju džakova sa peskom kako bi bili ojačani nasipi i bedemi.\nInače, od početka snežnih padavina do danas, vatrogasci-spasioci evakuisali su 109 osoba, i to 29 iz Doljevca, 75 iz Prokuplja, dok je pet lica evakuisanih iz Ćićevca u toku dana vraćeno u svoje domove, saopšteno je na sednici.\nPremijerka Ana Brnabić i članovi vlade upoznati su sa nalogom komandanta Republičkog štaba za vanredne situacije i ministra unutrašnjih poslova Nebojše Stefanovića da svi štabovi za vanredne situacije hitno preduzmu sve neophodne preventivne i operativne mere, kako bi se smanjio rizik od eventualnih poplava koje mogu nastati usled topljenja snega i rasta vodostaja na rekama.\nDragana Sotirovski iz Okružnog štaba za vanredne situacije kaže da je u niškom naselju 9. maj, gde su ugrožena domaćinstva zbog obilnih padavina, neophodan kolektor.\n"Okružni štab preduzima sve da se postave pumpe koje mogu da izvuku vodu i pokušava da alarmira sve institucije da obiđu teren", istakla je Sotirovski apelujući na nadležne da što češće šalju vodu na analizu kako bi se izbegle posledice po zdravlje ljudi.\n"Vanredne mere nisu uvedene jer smatramo da možemo da pružimo pomoć naselju, a poruka ljudima je da budu strpljivi", napominje Sotirovski.\nKada je reč o opštini Doljevac gde je i dalje na snazi vanredna situacija, Sotirovski navodi da je tamo u klizištu oštećeno ukupno pet kuća od kojih dve nisu za život.\nVelika Morava kod Bagrdana iznad granice redovne odbrane\nVodostaj Velike Morave opada kod Varvarina, raste prema ušću u Dunav, a kod Bagrdana (Jagodina) je prevazišao granicu redovne odbrane od poplava.\nNačelnik Odeljenja za vanredne situacije MUP-a za Pomoravski okrug Goran Kušić izjavio je Tanjugu da kod Bagrdana "još nije proglašena odbrana, ali je dato upozorenje nadležnim službama da pojačaju stalno prisustvo i dežurstvo na tom delu".\nNaveo je da nivo Morave danas stagnira, da se sutra očekuje neznatan porast, te da se reka nije nigde izlila, osim na nebranjenin mestima, koja su predviđena za to.\nKušić je dodao da je ponovo otvoren lokalni put Čepure-Raševica kod Paraćina, koji je bio poplavljen,"jer se voda povukla".\nDodao je da je ponegde voda ušla u neke objekte, koji su izgrađeni između obale i nasipa gde je svaka izgradnja zabranjena, što može dovesti do problema zbog evakuacije ljudi i stvari.\nPrema podacima lokalne Hidrološke stanice u Bagrdanu, vodostaj Velike Morave je danas 502 centimetra, za devet centimetara veći nego juče i prevazišao je redovnu odbranu od poplave, koja stupa na snagu kada vodostaj u ovom delu toka pređe 500 centimetara.\nPrema podacima Republičkog hidrometeorološkog zavoda Srbije, vodostaj Velike Morave kod Vravarina je 219 centimatara, 32 centimetaara niži nego juče, kod Ćuprije je 352 centimetra i veći je za 40 centimetara, kod Ljubičevskog mosta (Požarevac) je 124 centimetra i veći za 40 centimetara od juče.\nU Pomoravlju od noćas pada kiša bez prestanka.


Naslovna » Izlasci » Festivali » Počeo prvi Musicology festival na Kalemegdanu\nAh Neša 25. juli 2014. Festivali Postavite komentar\nSinoć su održani prvi koncerti u okviru premijernog izdanja Musicology festivala, koji predstavljaju Bitefartcafe i Staropramen na teniskim terenima Kalemegdana.\nFestival je počeo kako dolikuje, dobrom svirkom i pozitivnim vibracijama. Posetioce je od devet sati uspešno zagrevao bend MaraQYa koji je na Musicology festivalu premijerno odsvirao singl „Stay Down“ čija se televizijska premijera očekuje u ponedeljak, a predstavili su i ostale pesme sa novog albuma.\nMalo više od sat vremena kasnije, na binu je izašao prvi hedlajner festivala, Nikola Konte sa svojim bendom predvođenim raskošnim vokalom Marvina Parksa, koga zovu i novi Gregori Porter. Nikola je na Musicology festivalu, premijerno u regionu, uživo izveo i materijal sa novog albuma „Free Souls“, koji predstavlja istraživački poduhvat dubina sopstvene duše i muzičke ličnosti poznatog gitariste, kompozitora i di-džeja.\nPublika je sa oduševljenjem i gromoglasnim aplauzom ispratila svaku pesmu italijanskog kantautora, da bi se, posle završenog koncerta, žurka nastavila u letnjem klubu BitefArtCafe uz di-džej set Željka Kerleta, koji je publiku zadržao u klubu do ranih jutarnjih časova.\nKarte se mogu kupiti na svim prodajnim mestima Eventima po ceni od 1.500 dinara za parter i 2.000 dinara za VIP. (danubeogradu.rs)\nTagovidub festivali izlasci kalemegdan musicology vesti\nPrethodni Naxi oaza: Za kraj – tri koncerta u Delta City-ju\nSledeći SF filmovi: Kada vakuum kaže BUM!


Vučić, Zaev i Rama potpisali dokument o slobodnom protoku robe, usluga, ljudi i kapitala | UdriMuski\n10. 10. 2019 - 12:30\n"Mnogi će naš sastanak u Novom Sadu nazvati revolucionarnim. Nisam spreman da koristim takve reči, ali mislim da je izuzetno značajan za naše tri zemlje, za Srbiju nesumnjivo. Radimo zarad koristi naših građana zato što smo uvjereni da zaslužuju bolju budućnost, viši životni standard, nižu nezaposlenost", kazao je predsjednik Srbije.\n"Možete li da zamislite i koliku bismo korist imali od zajedničkog tržišta rada? Sa kapitalom neće ići tako jednostavno, ali možemo i to da popravimo u godinama koje dolaze", naveo je predsjednik Srbije.\nPoslije sastanka posvećenog ekonomskom povezivanju Sjeverne Makedonije, Albanije i Srbije u Novom Sadu, Rama je rekao da je današnji sastanak dragocjen zbog usvajanja zajedničke deklaracije o sprovođenju četiri osnovne slobode EU slobode protoka ljudi, robe, usluga i kapitala u regionu Zapadnog Balkana.\nZaev je rekao da je Sjeverna Makedonija podržala inicijativuj jer mora biti urađeno mnogo više na ekonomskom približavanju.\n"Potrebna je puna saradnja u sprovodjenju četiri fundamentalne slobode: slobode protoka ljudi, roba, usluga i kapitala. Smatram da će to definitivno stvoriti ono što svi očekujemo, a to je Balkan koji će biti više poštovan u svijetu, konkuretniji i privlačniji za strane investitore", rekao je Zaev.\n"Šaljemo poruku da politički odnosi u regionu postaju jednostavniji, da Balkan više nije bure baruta već region stabilnosti ekonomskog razvoja posvećen evrointegracijama i unapređenju standarda svojih građana", naveo je premijer Severne Makedonije.


Nove mere na snazi do nedelje – My WordPress Website\nNove mere na snazi do nedelje\nTOPICS:Krizni štab za vanredne situacijeVlada donela nove mere u cilju suzbijanja koronavirusa\nVlada Republike Srbije - slika preuzeta sa srbijagov.rs logo\nPosted By: redakcija March 16, 2021\nKrizni štab za zaštitu zdravlja stanovništva od zarazne bolesti Covid-19, predložio je nove mere za suzbijanje epidemije, koje će važiti od sutra, 17. marta do nedelje, 21. marta.\nOd utorka u 20 časova odnosno 21 čas biće zatvoreni svi ugostiteljski objekti (kafići, restorani, barovi), tržni centri, sve prodavnice (osim prodavnica prehrambene delatnosti), bioskopi, muzeji, galerije, kozmetički i frizerski saloni, saloni lepote, kladionice, kockarnice, dečije igraonice, teretane, vežbaonice, fitnes centri, bazeni, baloni za sport…\nTakoreći, tokom narednih dana na snazi će biti epidemiološke mere kao i prethodnog vikenda. Kako je vikend uobičajeno neradan, bitno je naglasiti da se mere zatvaranja ne odnose na: preduzeća, fabrike i njihove interne organizacije rada i poslovne aktivnosti. Takođe, u uobičajenom radnom vremenu biće otvoreni svi šalteri državne uprave, pošte, banke, osiguravajuća društva, menjačnice…\nIdentično kao i za vikend, objekti na koje se ovo ograničenje rada u narednim danima ne odnosi i kojima je dozvoljeno da rade i tokom vikenda su: apoteke, ordinacije, laboratorije, stomatološke i veterinarske ordinacije, veterinarske apoteke, trgovinski objekti u kojima se vrši prodaja prehrambenih proizvoda, pijace, zelene pijace, prodavnice stočne hrane, pet šopovi… Samostalni maloprodajni objekti u kojima se kupovina obavlja bez ulaska u objekat – kiosci i trafike. Objekti i radnje u kojima se pružaju usluge koje ne zahtevaju dugotrajno prisustvo korisnika i u kojima je kontakt ograničenog trajanja, poput obućara, staklorezaca, krojačkih radnji, stolarskih radnji, vulkanizeri, tehnički pregledi, auto-perionice, hemijska čišćenja …\nBenzinske pumpe u obavljanju delatnosti prodaje goriva. Restorani i barovi u okviru hotelskih i drugih kategorizovanih smeštaja isključivo za goste koji imaju prijavljen boravak u tom hotelu. Sportski objekti za pripremu i održavanje registrovanih takmičenja u okviru nadležnih nacionalnih sportskih saveza. Bitne napomene su da šalter prodaja hrane u restoranima, kao ni šalter prodaja kafe i pića u lokalima na šetalištima nije dozvoljena.\nNadležni organi, inspekcijske službe i komunalna milicija vršiće strogu kontrolu poštovanja epidemioloških mera u narednim danima i Vlada Republike Srbije i ovim putem još jednom poziva na poštovanje svih epidemioloških mera i apeluje na ličnu odgovornost svih građana. Sve mere uvode se radi zaštite zdravlja stanovništva i svođenja socijalnih kontakata na minimum, ali do konačne pobede nad pandemijom potreban je doprinos svih pojedinaca u društvu.\nZa vikend do 20 časova\nPublika se vraća na stadione i u hale\nKrizni štab odobrio početak fudbalske sezone\nPonašajmo se odgovorno i držimo socijalnu distancu


OBRAČUN U BEOGRADU: Upucan Aleksandar Šarac, pripadnik bande “Pink Panter” | Banjaluka.net\nNa Novom Beogradu na parkingu TC “Ušće” oko 16 časova dogodila se pucnjava, saznaje Telegraf.rs. Upucan je Aleksandar Šarac (35), koji slovi za pripadnika grupe Pink Panter.\nPucnjava se desila u garaži tržnog centra.\nKako Telegraf.rs saznaje, napadač je žrtvi ispalio dva hica u predelu glave.\nLekari Hitne pomoći su žrtvu hitno prevezli na odeljenje reanimacije UC, gde je i podlegao povredama.\nKako javlja reporter Telegraf.rs sa lica mesta na terenu se nalazi veliki broj pripadnika policije, parking je ograđen.\nŠarac, inače, nije po prvi put meta napada. Naime, kako su mediji ranije pisali, januara 2019. godine likvidiran je njegov zet Nebojša M. (38), a meta napada zapravo je bio Šarac. Mediji su preneli da je Nebojša bio sporedna meta mafijaškog obračuna.\nUbrzo je uhapšen osumnjičeni za saučesništvo u ovom zločinu Alen Cigler, a srpska policija je nedugo zatim otkrila ko je zločinac i raspisala poternicu za Čabom Derom. Prema nalazima istrage, prava meta nije bio Nenad M., već njegov šurak Aleksandar Šarac. Deru je, navodno, obećano 10.000 evra za likvidaciju – 5.000 pre zločina, a ostatak posle.\nŠarac je, prema nezvaničnim saznanjima, od ranije poznat policiji, imao je podebeo kriminalni dosije, a jedan od većih plenova sa svojom bandom ugrabio je tokom “operisanja” po Milanu u septembru 2016. godine, u luksuznoj juvelirnici.\nŠarac je inače uhapšen u Srbiji po međunarodnoj poternici. Kako su mediji preneli, Šarac je iz zatvora izašao krajem 2018. godine.\nOznake: Aleksandar Šarac, Pink panter, ubistvo


Srpski loto zapalio region - Društvo - Dnevni list Danas\nPočetna » Vesti » Društvo » Srpski loto zapalio region\nMakedonci i Bugari bi sedmicu Državne lutrije Srbije od 4,4 miliona evra\nV. Ristić21.12.2017. 21:23\nBroj uplaćenih kombinacija za nagradni fond loto sedmice u Srbiji povećava se iz dana u dana. Sutrašnje izvlačenje srećniku sa sedam brojeva loto kombinacije donosi istorijski iznos od 4,4 miliona evra (3,6 miliona sa poreskim odbicima).\nOva igra na sreću, poslednjih nedelja, a naročito danas bila je privlačna na uplatnim mestima Državne lutrije Srbije u Vranju, Surdulici i Dimitrovgradu. Nezvanični podaci do kojih je novinar Danasa došao govore da u proseku između 500 i 600 osoba uplaćuju više kombinacija u ovoj igri na sreću.\n– Primetno je veći broj građana iz Makedonije, Kumanova i Skoplja, koji su čuli za rekordni iznos loto dobitka pa uplaćuju nemale iznose – potvrdio je za Danas jedan od radnika na uplatnom mestu DLS u Vranju. Isti izvor navodi „da je rast uplate povećan u poslednjih mesec dana, te da državljani susedne Makedonije specijalno za ovu priliku dolaze u Vranje kako bi uplatili veliki broj loto kombinacija“.\nSlična situacija vlada i na uplatnom mestu DLS u Surdulici gde „svakodnevno sve veći broj građana Bugarske traži svoju loto sreću u Srbiji“. U Dimitrovgradu vlada već danima prava pomama za „loto uplatnim listićima“.\nNa uplatnim mestima lutrije kažu da se od ranih jutarnjih sati stvaraju gužve za uplatu loto kombinacija. U Surdulici smo zatekli veću grupu državljana Bugarske koji se u redu guraju za uplatne loto listiće, koji su počeli da manjkaju.\n– Igramo na sreću, jer ovo je za nas, koji smo ekonomski u sličnoj situaciji sa komšijama, šansa da ne malo promenimo svoj život. Znajte i kad je u pitanju dobitak od šest pogodaka koji je iznosio više od 3.500 evra, predstavlja za ljude u Perniku, ili Ćustendilu, polugodišnju platu, kaže za Danas Petar S. iz Ćustendila, udaljenog stotinak kilometara od Surdulice. On navodi da je „zbog srpskog loto dobitka koji menja život, organizovano da pojedinci sakupljaju novac i da za procenat dolaze u Surdulicu koja je najbliže kako bi uplatili loto kombinacije“.\nU Vranju je najzaposlenije uplatno mesto DLS u centru grada, gde je neprestana gužva. Manjkaju i ovde uplatni listići, a ljudi se retko odlučuju da njihovu kombinaciju brojeva „uradi kompjuter“.\n– Po svakom kolu broj kombinacija uvećava se za jedan milion, tako da je krajnje neizvesno kada bi mogla da bude izvučena kombinacija koja donosi za Srbiju rekordan dobitak, koji je pre desetak godina srećnom dobitniku u Čačku doneo čak četiri miliona evra – kaže za Danas Dobrosav P. iz Kosovske Kamenice, koga zatičemo na uplatnom mestu.


Kilogram spreman za novu definiciju – Zavod za metrologiju Crne Gore\nHome/Novosti/Kilogram spreman za novu definiciju\nGlasanje o novim definicijama Međunarodnog sistema jedinica (SI) biće razmatrano na Generalnoj konferencija za tegove i mjere u organizaciji Međunarodnog biroa za tegove i mjere (BIPM). Odluka o promjeni SI definicija znači da će kilogram, amper, kelvin i mol biti redefinisani na osnovu prirodnih konstanti. Ova promjena obezbjediće buduću stabilnost i nepromjenjivost Međunarodnog sistema jedinica (SI) i time omogućiti razvoj novih, prije svega, kvantnih tehnologija.\nNakon usvajanja ove odluke, tačna i precizna mjerenja se više neće oslanjati na upotrebu i upoređivanje sa fizičkim objektima. Kilogram je trenutno definisan tako da je jednak masi Internacionalnog prototipa kilograma (IPK), odnosno jednak je masi cilindričnog artefakta napravljenog od platine i iridijuma i čuva se u prostorijama Međunarodnog biroa za tegove i mjere (BIPM) u Francuskoj. Naučnici, artefakt kilograma, koriste poslednjih 130 godina i njegova stabilnost i nepromjenjivost mogu biti potvrđeni samo poređenjem sa identičnim kopijama, što je zahtjevan proces koji dovodi do nepouzdanih podataka.\nNove definicije biće primijenjene na četiri od sedam SI jedinica: kilogramu, amperu, kelvinu i molu, kao i na njihovim izvedenim jedinicama kao što su volt, om i džul.\nKilogram će, dakle biti definisan na osnovu Plankove konstante (h), amper na osnovu elementarnog naelektrisanja (e), kelvin na osnovu Bolcmanove konstante (k) i mol na osnovu Avogadrove konstante (NA).\nBitno je napomenuti da veličine ove četiri jedinice neće biti promjenjene (kilogram će i dalje biti kilogram). Tri preostale SI jedinice, sekunda, metar i kandela već su definisane na osnovu prirodnih konstanti.\nRezultat redefinicije biće i razvoj novih tehnologija. Kao što je redefinicija sekunde 1967. doprinijela nastanku i razvoju GPS navigacije i interneta, smatra se da će nove SI definicije imati veliki uticaj na nova naučna dostignuća, razvoj tehnologije, međunarodne trgovine, kao i veći uticaj na bezbjedno funkcionisanje zdravstvenog sistema i očuvanje životne sredine.


Na jučerašnje ročište Đanković, koji je do prošle nedelje bio u bekstvu, nije sproveden. Kako je kazao njegov branilac, nada se da će Đanković prisustvovati sledećem ročištu, ali da optuženi neće iznositi svoju odbranu. Samim tim, optuženi neće tražiti da suđenje počne ispočetka, iako za to ima zakonsko pravo s obzirom na to da mu se sudilo u odsustvu.\nNa sledećem ročištu trebalo bi da počne iznošenje završnih reči.\nPodsetimo, Strahinji Đankoviću stavljene su lisice na ruke pre sedam dana na administrativnom prelazu Merdare, odakle je sproveden u Centralni zatvor u Beogradu. Ovaj muškarac osumnjičen je da je ubio Petra Arsića, navijača Rada, poslednjeg dana februara 2018. godine ispred kafića "3K" u beogradskom naselju Vidikovac.\nKako stoji u optužnici, Đanković je Arsiću posle svađe pucao u glavu.\nMobilni telefon na mestu zločina\nI dok je Đanković odmah posle zločina pobegao iz Beograda, a kako je ubrzo utvrđeno, sakrio se na teritoriji južne srpske pokrajine, Ljubomir Lainović, sin bivšeg vođe novosadskog podzemlja i komandanta Srpske garde Branislava Lainovića Dugog, uhapšen je dve sedmice posle ubistva na Vidikovcu. Mlađi Lainović je identifikovan na osnovu mobilnog telefona koji je izgubio na mestu zločina.\nPrema saznanjima "Blica", tada mu je određen pritvor zbog tog dela, u kome je bio do prošlog novembra. Sud mu je tada, saznajemo, odredio meru kućnog pritvora, u kome je mladi Lainović izdržao pet meseci.\nDok je mlađi Lainović bio u pritvoru, tačnije u beogradskom Okružnom zatvoru, u akciji policije u Prištini zajedno sa pripadnicima ozloglašenog crnogorskog kavačkog klana priveden je i Đanković. U zgradi u naselju Kalabrija tada su uhapšeni i Podgoričanin Mario Milošević (38), kao i njegovi sunarodnici Đorđe Pavićević, Vukan Vujačić i Igor Mašanović. Privedena je i Ljaureta Zuba, Albanka, poznata kao plesačica u noćnim klubovima na Kosovu.\nĐanković je u pritvoru u Prištini bio 16 meseci. Iako nije zvanično potvrđeno, pretpostavlja se da su ga međunarodne snage Euleksa u Prištini dovele na administrativni prelaz Merdare, kao i u ranijim slučajevima privođenja osumnjičenih na teritoriji južne srpske pokrajine.


Za sve nedaće u Srbiji iz devedesetih godina bili su aposlutno odgovorne zapadne zemlje, na prvom mestu Amerika, Britanija i Nemačka, JevRopska Unija i NATO pakt. Rukovodstvo države se branilo koliko se moglo i umelo, i pored toga što se znalo da su šanse za odbranu u tako neravnopravnoj borbi male, ipak odbranilo se više nego je situacija bila nepovoljna po Srbiju, i više nego je očekivano, zapad nije uspeo pokoriti Srbiju, i pored pete kolone izdajnika i pored tako neravnopravnog odnosa snaga.\n"Vašington je na Balkanu testirao matricu za nametanje političke volje drugim državama", na žalost ovo je istina, kao što je i istina da je svaka država i svaki narod priča za sebe. U svakom slučaju, ako su Srbe uzeli kao reprezentativni primer, po meni je to velika nelogičnost i krajnja glupost. Nije ni čudo, u njihovom jeziku ne postoji ni reč, a ni i pojam "inat", a to pojednostavljeno rečeno predstavlja činjenje suprotnog i neočekivanog od očekivanog ili željenog, pa makar to bilo i na sopstvenu štetu. Sve u svemu, sve se svodi na običnu glupost kreatora "matrice". Naš najveći problem u takvim situacijama je to što smo po teritoriji mala država i malobrojan narod, pa kada nemamo drugog načina da se suprotstavimo onda to činimo inatom.\n1 April, 17:322


Globalno zagrevanje u Belvilu\nPonedeljak, 14 Novembar 2011 00:00\nPreuzeto sa portala B92 nauke od 13. 10. 2011.\nČasopis Nacionalna Geografija i Društvo za promociju i popularizaciju nauke predstavili su kroz niz eksperimenata (modeli severnog i južnog Zemljinog pola, pogled na emisiju CO2 termalnom kamerom, kompjuterska simulacija porasta broja stanovnika) i kroz spektakularno topljenje ledene kocke postavljene u naselju Belvil, osnovne ideje i koncepte koji se tiču promena klimatskih uslova i pojave globalnog zagrevanja. U nedelji nakon postavljanja kocke članovi DPPN-a su bili na lokaciji pored kocke i otvoreno razgovarali na sve teme koje su mučile prolaznike a ticale su se globalnog zagrevanja.\nSvi prolaznici mogu da pogode koliko je vremena potrebno da se led istopi, učestvuju u nagradnoj igri, ali pre svega ova akcija ima za cilj da svakog pojedinca podstakne na brigu o planeti. Koliko će vremena biti potrebno da se tri tone leda na nešto više od 15 stepeni otopi? Procene su različite.\n"Pa nisam se još preračunao, oko nedelju dana."\n"Ja mislim za jedno sto sati, za jedno četiri dana."\n"Najavili su da će danas da bude 21 stepen tako da je više nego dovoljno da se otopi santa leda, 24 sata. Doduše možda će biti malo teže da bude tokom noći kada padne temperatura, ali sutradan su takođe najavili nekih 15-16 stepeni, što je dovoljno da se otopi."\n"Moramo da napravimo matematički proračun pa ćemo na osnovu njega preciznije da glasamo putem SMS."\nKog dana u koliko sati i minuta će sa ovog platoa ledena kocka nestati građani mogu da pogađaju, a svoje pretpostavke i proračune da šalju SMS-om i tako osvoje 1000 evra. Ipak postavljanje ledenice trebalo bi da ukaže na rastući problem globalnog zagrevanja Brojač.\nTrebalo bi da simbolizuje topljenje ledenih ploča na Grenlandu i Antarktiku, koje se prema poslednjim istraživanjima odvija sve većom brzinom. Stručnjaci upozoravaju da će to uskoro postati najveći uzrok podizanja nivoa mora. Na osnovu satelitskih podataka i klimatskih modela, naučnici su izračunali da led u ova dva područja nestaje toliko da se nivo mora na godišnjem novou podigne za 1,3 metra. "Svake godine negde oko 6 do 8 veličina Srbije Severnog pola zauvek nestane. Ovo jeste jedna nezgodna situacija u istoriji, ali možda i je i lepo da baš ove generacije izbore sa jednim velikim ekološkim problemom", kaže Nemanja Đorđević iz Društva za promociju i popularizaciju nauke. O tome šta svako od nas može da uradi podsetiće nas mladi naučnici iz Društva za popularizaciju nauke. Oni će na ovom mestu svakodnevno od 12 do 17 sati organizovati ekološke radionice.\nTopljenje ove kocke leda uživo možete pratiti na ovom linku. Brojač količine emitovanog CO2 i količine posečene šume možete uživo pratiti na ovom linku.


Tramp: Kim neće da se miješa – ProSrpski Portal\n“Vidjećemo za Sjevernu Koreju”, rekao je Tramp, pošto je sjevernokorejski ambasador pri UN kazao da denuklearizacija nije na pregovaračkom stolu sa SAD, prenosi Rojters\nAmerički predsjednik Donald Tramp izjavio je da ne misli da sjevernokorejski lider Kim Džong Un želi da se miješa u predsjedničke izbore u SAD sljedeće godine.\nDodao je i da bi bio iznenađen ako bi Pjongjang delovao neprijateljski.\n“Vidjećemo za Sjevernu Koreju”, rekao je Tramp, pošto je sjevernokorejski ambasador pri UN kazao da denuklearizacija nije na pregovaračkom stolu sa SAD, prenosi Rojters.\n“On (Kim) zna da imam predstojeće izbore. Ne mislim da želi da se miješa u to, ali vidjećemo… Mislim da bi volio da se nešto desi. Odnos je veoma dobar, ali postoji izvjesno neprijateljstvo, nema sumnje”, rekao je Tramp novinarima u Beloj kući\nda KiM miješa neće se Tramp\nU ponedjeljak oblačno i kišovito\nVlada izmjene Zakona o tužilaštvu radi u koordinaciji sa evropskim partnerima\nSuper-agenti vs FIFA – Ko će pobediti!?


Zapošljavanja u inspekcijama i zdravstvu, prosvetu čeka reorganizacija - Zelena učionica\nZapošljavanja u inspekcijama i zdravstvu, prosvetu čeka reorganizacija\nMinistarka državne uprave i lokalne samouprave Srbije Ana Brnabić izjavila je da će iako država nastavlja sa racionalizacijom, biti novog zapošljavanja u Poreskoj upravi, inspekcijama i zdravstvu, a da prosvetu čeka reorganizacija.\n“Prvo moramo da pojačamo Poresku upravu i inspekcije u kojima je prosek godina zaposlenih 56. Oni su sada ispod odluke o maksimalnom broju radnih mesta, a ukoliko želimo borbu protiv sive ekonomije, onda nam je to prioritet”, rekla je Brnabić za Večernje novosti.\n“U prosveti se radi na novoj mreži škola, koja će doneti velike promene u ovoj oblasti”, rekla je Brnabić i dodala da će biti posla i u zdravstvu, ali samo za medicinsko osoblje.\nPrema njenim rečima, nastavlja se započeta reforma javne uprave, kroz reorganizaciju poslova i efikasnije upravljanje, a fokus je na većoj efikasnosti rada javnih službenika i kvalitetnoj usluzi.\nBrnabić je istakla i da će u 2017. godini najviše novca iz tog ministarstva otići na otpemnine, novčane naknade u procesu racionalizacije i reformu inspekcija.\nTreba li dete da nosi mobilni telefon u školu\n2 komentara na "Zapošljavanja u inspekcijama i zdravstvu, prosvetu čeka reorganizacija\n19 decembra, 2016 u 6:02 pm\n“U obrazovanju, baš kao i u celom društvu, reformu treba otpočeti institucionalnim zaustavljanjem narastajućeg bezakonja i korumpiranosti u obrazovanju. Na žalost srpskog obrazovanja, navedenom svesrdno pomažu upravo oni koji bi isto trebalo da sprečavaju, odnosno inspekcijske i nadzorne službe u obrazovanju.”\nProf. dr Miroslav Kuka\n19 decembra, 2016 u 8:43 pm\nProsvetu opterećuju različiti Zavodi,Regionalni centri,savetnici, sekretari,brdo službi,zaposleni sa 10% norme,usitnjene norme,novi predmeti,vazdan sportovi.Masa ljudi radi u Drugoj šansi sa 20%,to je odskočna daska za uvođenje u rad u školama ljudi od strane školskih uprava (za ”svoj”kadar:rodbinski,partijski,novčani ili treće- konkretno ŠU Niš)


Broj mrtvih od ilegalnog alkohola u Indoneziji prešao 100\n► Broj mrtvih od ilegalnog alkohola u Indoneziji prešao 100\nBroj umrlih od ilegalno proizvedenog alkoholnog pića u Indoneziji prešao je 100 ovog meseca, saopštila je danas policija te zemlje navodeći da će sprovesti oštre mere protiv proizvođača i distributera alkohola na crnom tržištu.\nTridesetjedna osoba je umrla u Džakarti i predgrađima početkom meseca a posle je usledio dramatičan rast broja mrtvih i onih koji su morali u bolnicama da traže pomou u Zapadnoj Javi.\n"Ovo je suluda pojava, ako dozvolimo da nastavi on će naškoditi naciji", rekao je Sijafrudin.\n"Naredio sam šefovima policije u Indoneziji da zaustave ove slučajeve da bude nula žrtava što znači da se otkriju koreni, od proizvođača, distributera i prodavaca do onih koji su smislili da mešaju alkohol sa smrtonosnim hemikalijama", rekao on.\nPolicija je pokazala ogromne količine zaplenjenog sumnjivog alkohola na konferenciji za novinare. Neki alkohol je bio u malim providnim kesama u kojima se prodaje a neki u profesionalno obeleženim flašama, gde se predstavlja da je viski ili vino.\nSijafrudin je rekao da ilegalna proizvodnja alkohola mora potpuno da bude iskorenjena u kampanji "spaljene zemlje" i pozvao na saradnju vladu i državne agencije.\nPotencijalno smrtonosni metanol može da bude nusprodukt ilegalno destilovanog alkohola, a takav alkohol se takođe nekad meša sa bezalkoholnim pićima. U najnovijem "naletu" smrtnih slučajeva policija je navela da je čisti alkohol nekad mešan sa sastojcima kao što su sirup za kašalj ili insekticid.\nTrovanja ilegalnim alkoholom česta su u Indoneziji ali najnoviji nalet nastradalih je ekstreman zbog čega se spekuliše da je moguće odgovoran samo jedan veći distributer. Međutim za sada policija nije pronašla dokaze da to potkrepi.\nEtiopski ministar: Postoji jasna sličnost između avionskih nesreća u Etiopiji i Indoneziji\nMinistar saobraćaja Etiopije Dagmavit Moges izjavio je danas da podaci za sada pokazuju da postoji "jasna sličnost" između avionskih nesreća u Etiopiji i Indoneziji u kojima se...\nPorastao broj žrtava poplava u Indoneziji\nNajmanje 58 ljudi je izgubilo život u poplavama u istočnoj indonežanskoj provinciji Papua, koja se smatraju uobičajenim u kišnoj sezoni od oktobra do aprila.\nEkspert Ujedinjenih nacija (UN) Baskut Tundžak oštro je kritikovao svetsku organizaciju da je zanemarila nekoliko stotina romskih porodica koje su godinama bile izložene uticaju toksičnog...\nZemljotres jačine 5,3 stepeni Rihtera pogodio je provinciju Sulavesi, u Indoneziji, javlja je danas turska državna agencija Anadolija.\nBroj umrlih od konzumiranja ilegalnog alkohola u Indiji povećan na 150\nNajmanje 150 ljudi je umrlo i oko 200 je smešteno u bolnicu u Indiji posle konzumiranja ilegalnog alkohola u dva odvojena slučaja na severoistku zemlje, saopštile su danas vlasti novi bilans...


You are at:Home»Vesti»Donacija za 650 dece iz socijalno-ugroženih porodica\nBy Vesna Kovačević on\t 27/01/2022 Vesti\nNLB Banka i Komercijalna banka, članice NLB Grupe u Srbiji, donirale su 40.000 evra humanitarnoj organizaciji SOS Dečija sela Srbija. Ova pomoć obezbediće neometan višemesečni rad njihovih Centara za podršku porodici u Nišu, Beogradu i Kraljevu, kroz koje gotovo 20 profesionalaca pruža stručnu pomoć i podršku za 650 dece i 230 socijalno-ugroženih porodica.\n„Kao jedna od vodećih finansijskih grupacija sa sedam banaka na tržištu Jugoistočne Evrope, NLB Grupa je sistemski igrač koji ima kapacitet i snažnu motivaciju da unapređuje uslove života i rada za zaposlene, klijente i sve građane regiona, koji je za nas dom. Vođena misijom svoje matične grupe, Komercijalna banka nastoji da kroz svoje programe društvene odgovornosti doprinese u građenju još svetlije i održivije budućnosti svoje matične regije. Najbolji način da to postignemo je da ulažemo u razvoj potencijala naše dece, jer na njima ostaje da izgrade bolju budućnost za sve nas“, istakao je Vlastimir Vuković, predsednik Izvršnog odbora Komercijalne banke.\nJelena Živković, predsednica Izvršnog odbora NLB Banke, podsetila je da iza svakog dobrog rezultata članica NLB Grupe stoje njeni zaposleni – da su sve banke iz ove grupacije sistemi koje pokreću ljudi koji rade za ljude.\n„Zbog toga je vrednosti koja najsnažnije povezuje našu NLB porodicu humanost, a glavna odgovornost da budemo uz one kojima je podrška najpotrebnija. Ulažući u decu, a posebno onu najranjiviju, pomažemo im da sa margine hrabro zakorače u centar našeg društva – aktivno mu doprinose i menjaju ga nabolje“, istakla je ona.\nVesna Mraković Jokanović, nacionalna direktorka organizacije SOS Dečija sela Srbija, zahvalila se članicama NLB Grupe na velikodušnoj donaciji, napominjući da Centri za podršku porodici danas postoje u Nišu, Beogradu i Kraljevu, te da će ovaj vid podrške uskoro biti dostupan i porodicama u Trsteniku, Čačku i Vrnjačkoj Banji. „Uspešnosti našeg preventivnog rada sa porodicama značajno doprinose kompanije i pojedinci koji prepoznaju važnost porodice, a među njima su i članice NLB Grupe, na čemu im se od srca zahvaljujemo”, navela je.\nSOS Dečija sela Srbija od 2004. godine radi na unapređenju kvaliteta života dece i mladih bez roditeljskog staranja u Srbiji i socijalno-ugroženih porodica verujući da je porodica najbolje mesto za odrastanje i pravilan razvoj dece, te da svako dete treba da živi u toplom, bezbednom i podsticajnom okruženju, kako bi izraslo u zdravu, uspešnu i srećnu osobu i korisnog člana zajednice. Fokusirani su na preventivni rad i podršku porodicama koje ne uspevaju da samostalno reše životne izazove i na adekvatan način brinu o deci, kao i na pomoć deci i mladima koji su morali biti smešteni u neki vid alternativne brige.\ndonacija Komercijalna banka NLB Banka


Zasedanje 12. međuvladinog komiteta za NKN | Nematerijalno kulturno nasleđe Srbije\nZasedanje 12. međuvladinog komiteta za NKN\nDvanaesto zasedanje Uneskovog Međuvladinog komiteta za očuvanje nematerijalnog kulturnog nasleđa, održano je od 4. do 9. decembra 2017. godine na ostrvu Čedžu u Južnoj Koreji. Na dnevnom redu Komiteta, našla su se pitanja koja se odnose na implamenataciju Konvencije o očuvanju nematerijalnog kulturnog nasleđa, iskustva stečena tokom desetogošnje primene i izazove pred kojima se zemlje potpisnice suočavaju.\nOstvarivanje međunarodne zaštite nematerijalnog kulturnog nasleđa, kroz upise na relevantne liste nematerijalnog kulturnog nasleđa čovečanstva, bila je jedna od tačaka dnevnog reda, koja je istovremeno privukla i najveću pažnju javnosti. U okviru rasrave o ovoj tački, Komitet je osvojio odluku o upisu 34 elementa na Reprezentativnu lisu nematerijalnog kulturnog nasleđa čovečanstva, kao i odluke o upisu 6 elementa na Listu nematerijanog kulturnog nasleđa sa potrebom hitne zaštite i dva predloga za Registar dobrih praksi u očuvanju nemterijalnog kulturnog nasleđa.\nKomitet je usvojio odluku o upisu elementa „Kolo, tradicionalna narodna igre“, kao je drugi upis Republike Srbije na Reprezentativnu listu nematerijalnog kulturnog nasleđa čovečanstva, a usvojeni su i predlozi o upisu elemenata kao što je veština pravljenja napolitanske pice na predlog Italije, zanatske veštine drvorezbrastva iz Konjica, predlog Bosne i Hercegovine, kurentske obredne povorke, element iz Slovenije ili prolećni praznik, Hidrileze, element upisan na predlog Makedonije i Turske. Komitet je takođe doeno odluku da sistem očuvanja nematerijalnog kulturnog nasleđa razvijen kroz mrežu Čitališta, bude upisan kao primer dobre prakse iz Bugarske.\nReprezentativna lista nematerijalnog kulturnog nasleđe čovečanstva, nakon ovogodišnjih upisa, broji 399 elemenata iz 112 zemalja, što pokazuje raznolikost nematerijalnog kultornog nasleđa, ali istovemeno predstavalja potvrdu koliki značaj, na nacionalnom nivou, imaju upisu za podizanje svesti o očuvanju nematerijalnog kulturnog nasleđa.\nPored upisa na liste neamterijalnog kulturnog nasleđa, Komitet je usvojio i 11 nacionalnih izveštaja o implementaciji Konvencije, izveštaj o radu i akreditovanih nevladinih organizacija uključenih u sistem zaštite nematerijalnog kulturnog nasleđa, a raspravljano je i o uspostavljanju opšteg okvira za praćenje rezultata u primeni Konvencije. U okviru usvojenog dnevnog reda, Komitet je raspravljao i načinima korišćenja Fonda za nematerijalno kulturno nasleđe, koji je uspostavljen Konvencijom i odobrio zahteve za finansiranje projekata koji obezbeđuju očuvanje nematerijalnog kulturnog nasleđe koji se podnele Uganda i Zambija.\nMeđuvladin komitet za očuvanje nematerijalnog kulturnog nasleđa, kao izvršno telo za sprovođenje Konvencije o očuvanju nemateriajnog kulturnog ansleđa čine predstavnici 24 zemlje potpisnica Konvencije, koji se biraju na zasedanju Generalne skupštine.


Akcija proljećnog čišćenja Banjaluke od 31. marta | Glas Banja Luke - Nezavisni online magazin\nAkcija proljećnog čišćenja Banjaluke od 31. marta\nBANJALUKA. 24. marta – Gradonačelnik Banjaluke Slobodan Gavranović najavio je danas akciju proljećnog čišćenja grada, koja počinje 31. marta i trajaće do 19. aprila, a čiji je cilj sređivanje i uljepšavanje grada i razvijanje svijesti o zaštiti čovjekove sredine.\n“Akcija počinje 31. marta u Osnovnoj školi (OŠ) `Miloš Crnjanski` u Mjesnoj zajednici /MZ/ Petrićevac, u OŠ “Sveti Sava” u MZ Lauš i OŠ “Slavko Rakita” u MZ Vrbanja”, rekao je Gavranović novinarima.\nOn je dodao da su u akciju uključeni svi vrtići i osnovne škole u Banjaluci i pozvao građane da se odazvou akciji, naglasivši da je za nju izdvojeno 50.000 KM, objavila je SRNA..\nPrema njegovim riječima, od 25. aprila do 31. maja biće organizovana i akcija u kojoj će biti izabrano najuređenije školsko dvorište, najbolja zajednica etažnih vlasnika i najljepši balkon, a nagradni fond je 5.000 KM.\nGavranović je rekao da je predviđena i treća akcija pod nazivom “Sat za planetu Zemlju” u okviru koje će 29. marta od 20.30 do 21.30 časova biti ugašena svjetla na Administrativnom centru grada, značajnim kulturnim institucijama u centru gradu i javna rasvjeta.\nOn je apelovao na građane i medije da pomognu ove akcije, “kako bi Banjaluka bila najgostoljubiviji i najljepši grad u regionu”.\nPrethodni članakPriča o Kainu podiže zavjesu\nNaredni članakIz kladionice u Banjaluci ukradeno 900 KM


Urbani biciklizam "Bike Citizens" uskoro i u Banjaluci\nOnlajn mapa za urbani biciklizam "Bike Citizens" u testnoj je fazi i uskoro će biti predstavljena, čime će grad na Vrbasu biti među 400 svjetskih gradova sa uspostavljenom elektronskom mapom biciklističkih staza i pravcima kretanja.\nRiječ je o besplatnoj aplikaciji "Bike Citizens", dostupnoj za mobilne telefone, a koja domaćim biciklistima i turistima omogućava lakše snalaženje u gradu i obilazak prirodnih, kulturnih i istorijskih znamenitosti.\nS ciljem poboljšanja biciklističke kulture u gradu Centar za životnu sredinu prije više od godinu dana kandidovao je grad Banjaluku za svjetsko takmičenje u cilju dobijanja ove aplikacije kako bi se biciklisti mogli lakše snalaziti.\nTihomir Dakić, koordinator programa za transport u Centru za životnu sredinu, kazao je da je aplikacija puštena u probni rad i da se njeno zvanično puštanje očekuje uskoro.\n"Na stranicu koja je zadužena za ovu aplikaciju poslali smo komentare i preporuke za neke rute koje su u ponudi te izmjene u saobraćajnom režimu. Predložili smo da se postavi i fotografija grada Banjaluke, kao što to i ostali gradovi imaju", rekao je Dakić.\nDodao je da već određeni broj biciklista koristi ovu aplikaciju, u probnoj fazi, i da se čeka kada će ona biti predstavljena široj javnosti.\n"Pomoću ove aplikacije biciklistima će biti dostupne preporuke i odgovori na pitanja o najboljim rutama za vožnju na dva točka", pojasnio je Dakić.\nPrema njegovim riječima, sljedeći korak je traženje integracije četiri lokacije bajk šering sistema koje se mogu ubaciti u sistem, kako bi turisti odmah na mapi znali gdje se nalaze lokacije za iznajmljivanje gradskih bicikala.\nMladen Šukalo, samostalni stručni saradnik u Turističkoj organizaciji grada, kazao je da se vožnjom bicikla najbolje upoznaju destinacije i ljudi.\n"Naš grad je već uveliko poznat po različitim vidovima biciklizma koje može ponuditi turistima", istakao je Šukalo.\nViše u ovoj kategoriji: « Lejla Tanović i BK "Zmaj od Bosne" prijedlog BiSaBiH za sportiste godine\tLejla i Amar u širem izboru za najboljeg sportistu/trenera BiH »


Memorandum SANU – Wikizvor\n< Memorandum SANU\nautor: SANU >\nMemorandum SANU tekst je objavljen u srbijanskim "Večernjim novostima" u dva nastavka, 24. i 25. rujna 1986.\nIzvor: http://www.hic.hr/domov-rat-memorandum-sanu.htm (tekst nije cjelovit)\nZastoj u razvoju društva, ekonomske teškoće, narasle društvene napetosti i otvoreni međunarodni sukobi, izazivaju duboku zabrinutost u našoj zemlji. Teška kriza je zahvatila ne samo politički i privredni sistem već i celokupni javni poredak zemlje. Svakodnevne su pojave: nerad i neodgovornost na poslu, korupcija i nepotizam, odsustvo pravne sigurnosti, birokratska samovolja, nepoštovanje zakona, rastuće nepoverenje među ljudima i sve bezobzirniji individualni i grupni standardi. Raspadanje moralnih vrednosti i ugleda vodećih ustanova društva, nepoverenje u sposobnost onih koji donose odluke praćeni su apatijom i ogorčenjem naroda, otuđenjem čoveka od svih nosilaca i simbola javnog poretka. Objektivno ispitivanje jugoslovenske stvarnosti dopušta mogućnost da se sadašnja kriza završi socijalnim potresima sa nesagledivim posledicama, ne isključujući ni tako katastrofalan ishod kao što je raspad jugoslovenske državne zajednice. Pred onim što se zbiva i što se može dogoditi niko nema pravo da zatvara oči. Pogotovu na to nema pravo najstarija ustanova naučnog i kulturnog stvaralaštva u ovom narodu.\nSrpska akademija nauka i umetnosti smatra se obaveznom da u ovom sudbonosnom trenutku saopšti svoja viđenja društvenog stanja sa ubeđenjem da time doprinosi traženju izlaza iz sadašnjih nedaća. Priroda ovog dokumenta, međutim, ne dozvoljava udaljavanje od ključnih pitanja jugoslovenske stvarnosti. U ta pitanja se, na žalost, mora svrstati, neodređen i novijim zbivanjima silno aktualizovan težak položaj srpskog naroda.\nPosle dramatičnih međunarodnih sukoba tokom drugog svetskog rata izgledalo je da je nacionalizam naglo splasnuo, da je bio na putu da potpuno iščezne. Nacionalizam je stvaran odozgo, njegov glavni inicijatori bili su politički ljudi. Dezintegracioni procesi svih vrsta, koji su jugoslovensku zajednicu doveli na rub propasti, zajedno sa raspadanjem sistema vrednosti, posledica su tog poraza. Srpskom narodu je nametnuto osećanje istorijske krivice, a jedino on nije rešio nacionalno pitanje, niti je dobio državu kao ostale nacije. Zbog toga je kao prvo i osnovno potrebno da se skine hipoteka istorijske krivice sa srpskog naroda, da se zvanično opovrgne tvrdnja da je on imao ekonomski privilegovan položaj između dva rata, da se ne poriče njegova oslobodilačka historija i doprinos u stvaranju Jugoslavije. Uspostavljanje punog nacionalnog i kulturnog integriteta srpskog naroda, nezavisno od toga u kojoj se republici ili pokrajini nalazio, njegovo je istorijsko i demokratsko pravo. Za manje od pedeset godina, u dvema uzastopnim generacijama, dva puta izložen fizičkom uništenju, prinudnoj asimalaciji, pokrštavanju, kulturnom genocidu, ideološkoj indoktrinaciji, obezbređivanju i odricanju od sopstvene tradicije pod nametnutim kompleksom krivične, intelektualno i politički razoružan, srpski narod je bio izložen preteškim iskušenjima da to ne bi ostavilo duboke tragove u duhovnom stanju. Postojeće depresivno stanje srpskog naroda, sa sve žešćim ispoljavanjima i srbofobije u nekom sredinama, pogoduje oživljavanju i sve drastičnijem ispoljavanju nacionalne osetljivosti srpskog naroda i reagovanima koja mogu biti zapaljiva, pa i opasna. Odstranjivanje te simetije kobe po duh i moral, sa oveštalim nepravdama i istinama, uslov je za mobilnost i delotvornost demokratske, jugoslovenske, humanističke svesti u savremenoj srpskoj kulturi. No najveću nevolju čini to što srpski narod nema državu kao što je imaju svi ostali narodi. Istina, u prvom članu Ustav SR Srbije sadrži odredbu da je Srbija država, ali se neizbežno postavlja pitanje kakva je to država koja se proglašava nenadležnom na sopstvenoj teritoriji i koja nema na raspolaganju sredstava da zavede red na jednom delu svog područja, da obezbedi ličnu i imovinsku sigurnost svojih građana, da stane na put genocidu na Kosovu i zaustavi preseljenje Srba sa vekovnih ognjišta. Radi zadovoljenja legitimnih interesa Srbije, neizbežno se nameće revizije tog Ustava. Autonomne pokrajine bi morale postati pravi sastavni delovi Republike Srbije, tako što bi ime se dao onaj stepen autonomije koji ne narušava integritet Republike i obezbeđuje ostvarivanje opštih interesa šire zajednice. Jugoslavija je sa Ustavom iz 1974. godine postala labava državna zajednica u kojoj se razmišlja i o drugim alternativama, a ne samo jugoslovenskoj, kao što pokazuju skorašnje izjave slovenačkih javnih poslenika i raniji stavom makedonskih političara. U Jugoslaviji da se izjasne o svojim težnjama i namerama. Srbija bi se u tom slučaju mogla i sama opredeliti i definisati svoj nacionalni interes. Zadužujući se za avnojevska opredeljenja, Srbija mora računati i sa time da to ne zavisi samo od nje, da ostali mogu imati i neke druge alternative. Zbog toga se pred nju postavlja zadatak da jasno sagleda svoje ekonomske i nacionalne interese da bi bila iznenađena događajima. Insistiranjem na federativnom uređenju, Srbija bi doprimala ne samo ravnopravnosti svih naroda u Jugoslaviji, već i rešavanju političke i ekonomske krize.\nDobavljeno iz "https://hr.wikisource.org/w/index.php?title=Memorandum_SANU&oldid=57708"\nOva stranica posljednji je put uređivana 8. veljače 2019. u 22:22.


Republika Srpska zaprijetila obustavljanjem isporuke gasa Federaciji BiH\n07.02.2018 10:17 | klix.ba\nSarajevo - Republika Srpska zaprijetila je BH-Gasu kako će početkom februara u potpunosti obustaviti snabdijevanje Federacije BiH gasom, saznaje klix.ba.\nOvakav potez uslijedio je nakon što je RS donijela Zakon o gasu Republike Srpske insistirajući da kompanijama u Federacija BiH naplati tarifu za transport. BH-Gas skoro tri godine ne prihvata cijenu transporta prirodnog gasa koji se transportuje gasovodom Karakaj (Zvornik)-Starić (Kladanj) čiji je vlasnik Sarajevo-gas a.d. Istočno Sarajevo.\nDopis je upućen direktoru BH-Gasa Jasminu Salkiću, ministru za spoljnu trgovinu i ekonomske odnose BiH Mirku Šaroviću, premijerima FBiH i RS-a Fadilu Novaliću i Željki Cvijanović, ministru energetike FBiH Nerminu Džindiću, premijeru Kantona Sarajevo Elmedinu Konakoviću, sekretarijatu Energetske zajednice u Beču, Regulatornoj komisiji za energetiku RS-a, Srbija Gasu i Sarajevogasu.\nInače, Republika Srpska usvojila je 2015. godine jednostrano tarife koje znače duplo povećanje cijena transporta gasa od Zvornika do Kladnja (40 kilometara). Kako saznajemo, trenutno je u toku postupak za prvih 19 kilometara gdje Gas Promet - Istočno Sarajevo takođe traži povećanje transportnih tarifa, odnosno da mu se plaća ono što se nikada nije plaćalo.\nS obzirom na to da je proradilo TNG postrojenje u Zvorniku strahuje se da se planira povećanje tarifa preko Srbije i RS-a, da se prodaje gas iz Zvornika u F BiH.\nPostavlja se pitanje i da li Savijet ministara BiH može riješiti ovaj problem odlukom dok ne bude donesen zakon, jer su granice s drugim državama i međuentitetska linija razgraničenja u nadležnosti centralnih organa vlasti.


Industrijska prouzvodnja u Srbiji u 2020. bila veća 0,4 odsto nego u 2019.\nBeta 29. januara 2021. 12:45\nIndustrijska proizvodnja u Srbiji u 2020. godini bila je veća za 0,4 odsto nego u 2019. godini, objavio je danas Republički zavod za statistiku (RZS).\nIndustrijska proizvodnja u Srbiji, u decembru 2020. godine, bila je veća za 4,1 odsto, nego u isto vreme 2019. godine, dok je u odnosu na prosek 2019. godine, bila veća za 9,8 procenata, navedeno je u saopštenju.\nNajveći uticaj na rast industrijske proizvodnje u 2020. godine, u odnosu na 2019. godinu, imale su proizvodnja koksa i derivata nafte, proizvodnja prehrambenih proizvoda, proizvodnja metalnih proizvoda, osim mašina, proizvodnja električne opreme i eksploatacija ruda metala.\nU decembru 2020. godine, u odnosu na isti mesec 2019, sektor preradjivačke industrije imao je rast od 5,5 odsto, sektor snabdevanja električnom energijom, gasom, parom i klimatizacija rast od 0,5 odsto, dok je sektor rudarstva imao pad od 1,4 odsto.\nDesezonirani indeks industrijske proizvodnje za decembar 2020. godine, u odnosu na prosek 2019. godine za industriju – ukupno pokazuje da je ostvaren rast od 5,1 procenata, a za preradjivačku industriju rast od 6,6 odsto, naveo je RZS.\nDesezonirani indeks industrijske proizvodnje za decembar 2020. godine, u odnosu na novembar 2020. godine pokazuje da je za industriju – ukupno ostvaren rast industrijske proizvodnje od 3,5 odsto i da je za preradjivačku industriju ostvaren rast od 6,5 odsto.\nProizvodnja malih preduzeća, čiji je broj zaposlenih manji od 50, koja nisu obuhvaćena redovnim statističkim istraživanjem prati se na uzorku izabranih jedinica iz sektora preradjivačke industrije, podsetili su iz RZS.\nKada se uključi ocena industrijske proizvodnje malih preduzeća iz uzorka, industrijska proizvodnja u decembru 2020. godine, u odnosu na prosek 2019. godine, kod ukupne industrijske proizvodnje veća je za 9,5 odsto, a kod preradjivačke industrije veća je za 8,3 odsto.


Ban Ki Mun u poseti Beogradu | MEĐUNARODNI RADIO SRBIJA Skip to main content\nYou are hereNaslovna » Ban Ki Mun u poseti Beogradu\nBan Ki Mun u poseti Beogradu\nPon, 23/07/2012 - 20:55 -- MRS\nZa Zapadni Balkan je od suštinskog značaja promovisanje pomirenja i rešavanja svih otvorenih pitanja kroz dijalog, izjavio je generalni sekretar UN Ban Ki Mun u Beogradu, posle susreta sa Vukom Jeremićem, ministrom spoljnih poslova Srbije i novoizabranim predsedavajućim Generalne skupštine UN.\nGeneralni sekretar UN Ban Ki Mun je posebno istakao značaj dijaloga Beograda i Prištine i postizanja rešenja putem kompromisa u cilju unapređenja života svih građana Kosmeta. Pomirenje i dijalog su preduslovi kako bi nekada sukobljen region ostvario evropsku budućnost, naglasio je Ban. On je ocenio da je njegova poseta Beogradu simbolična, jer je to prva poseta Srbiji, a istovremeno poslednji susret sa Vukom Jeremićem na dužnosti ministra spoljnih poslova Srbije. Ban Ki Mun je izrazio zadovoljstvo što će u narednih godinu dana blisko sarađivati sa Jeremićem. On je iskazao uverenje da će se budući predsedavajući Generalne skupštine uzdići iznad nacionalnih interesa i odgovoriti na globalne izazove.\nMinistar Jeremić je rekao da će Srbija predsedavati Generalnom skupštinom UN na fer način, poštujući procedure i Povelju UN. On je ocenio da ta pravila nisu povoljna za secesionističke teritorije poput Kosova i Metohije.\n"Borba za zaštitu teritorijalne celovitosti je naša ustavna, politička, moralna i istorijska obaveza koju će, uveren sam, i buduća vlada nastaviti. Kosovo i Metohija je pokrajina u sastavu Srbije, po Ustavu, a suverenitet je potvrđen i u Rezoluciji 1244 i zato očekujemo od svih međunarodnih činilaca da poštuju, ako ne Ustav Srbije, onda Rezoluciju 1244 kojom je suverenitet Beograda nad Kosovom potvrđen", poručio je Jeremić.\nOn je podsetio da je Srbija pre 20 godina bila isključena iz UN, a da danas predvodi Generalnu skupštinu. Nije bilo lako zadobiti poverenje celog sveta, rekao je Jeremić i istakao da je Srbija spremna da preuzme predsedavanje Generalnom skupštinom UN i da će ispuniti sve obaveze i očekivanja.


RS ne odustaje od vlastite elektroprenosne kompanije - Klix.ba\nAko ne profunkcioniše državna RS ne odustaje od vlastite elektroprenosne kompanije\nAko ne profunkcioniše državna\nRS ne odustaje od vlastite elektroprenosne kompanije\n16.11.2011. u 14:28\nRepublika Srpska će od 31. decembra pristupiti formiranju sopstvene elektroprenosne kompanije ako do početka mjeseca ne bude usaglašeno funkcionisanje "Elektroprenosa BiH", rekao je danas u Sarajevu ministar industrije, energetike i rudarstva RS Željko Kovačević.\nOn je predstavnicima Federacije BiH i EU iznio principe na kojima bi ubuduće trebalo da posluje "Elektroprenos BiH", a na kojima će Republika Srpska insistirati.\n"Dogovoreno je da te principe dostavimo predstavnicima FBiH da ih oni razmotre i da, nakon toga, održimo još jedan zajednički sastanak početkom decembra u Banjoj Luci", rekao je Kovačević novinarima nakon sastanka u zgradi EU kojim je predsjedavao generalni direktor Evropske komisije za proširenje Stefano Sanino.\nOn je pojasnio da su ključni principi na kojima insistira RS da budu usklađeni svi podzakonski akti sa Zakonom o prenosu električne energije na nivou BiH, te principi upravljanja i investiranja u kompaniji "Elektroprenos BiH".\n"Naš cilj je da dođemo do efikasne elektroprenosne kompanije ili na nivou BiH ili entiteta. Potrebna nam je efikasna i moderna kompanija koja može da investira i radi po principima EU koji se odnose na ovu djelatnost", naglasio je Kovačević.\nOn je iznio podatak da se već četiri godine na računu "Elektroprenosa BiH" nalazi 220 miliona KM neiskorištenih sredstava i da se ona ne ulažu.\n"Nekorištenje tog novca je velika šteta za entitete. I u distributivnim preduzećima javljaju se distributivni gubici koje proizvodi nekvalitetna elektroprenosna mreža ili neinvestiranje u elektroprenosnoj kompaniji zbog nekvalitetnog preuzimanja električne energije na nekvalitetnom prenosnom naponu. To su štete koje se mogu mjeriti milionima KM", naglasio je Kovačević.\nPrema njegovim riječima, RS pravi analizu u vezi sa štetom koju proizvodi nefunkcionisanje "Elektroprenosa BiH" Srpskoj, što će biti predstavljeno na sastanku početkom decembra.\n"Ne želimo da kompanija i dalje posluje na taj način. Možda neće biti usvojeni svi principi, ali vjerujemo da je dobar dio njih na kojima insistira RS prihvatljiv i FBiH. Zadovoljni smo današnjim sastankom i smatramo da smo korak bliže ka funkcionisanju `Elektroprenosa BiH` u skladu sa principima koje traže Ministarstvo i Vlada RS", istakao je Kovačević.\nMinistar energetike, rudarstva i industrije FBiH Erdal Trhulj rekao je da između vlada RS i FBiH ima dosta zajedničkih stavova o "Elektroprenosu BiH".\n"Stvari idu u dobrom smjeru. Optimista sam i mislim da će biti deblokiran rad `Elektroprenosa BiH` i da bi stvari trebalo da krenu nabolje u opštem interesu oba entiteta", izjavio je Trhulj.\nOn je podsjetio da je Vlada FBiH na posljednjoj sjednici donijela zaključak da je neophodno izvršiti analizu dosadašnjih investicionih ulaganja u "Elektroprenos BiH" i da sva buduća ulaganja treba usaglasiti sa odnosom kapitala dva entiteta u kompaniji.\nPrema njegovom mišljenju, neophodno je, a što je i zakon rekao, sačiniti dugogodišnjei investicioni plan, što bi omogućilo da bude napravljen balans između investiranja i učešća kapitala.\nprije 21h 19m 117\nprije 21m 22


Kada kriza od izuzetka napravi pravilo - Javne nabavke medicinskog materijala u vreme pandemije - Domino Magazin\nNaslovna Bizz Buzz Kada kriza od izuzetka napravi pravilo – Javne nabavke medicinskog materijala u...\nKada kriza od izuzetka napravi pravilo – Javne nabavke medicinskog materijala u vreme pandemije\nOrganizacije Partneri Srbija i Pravni Skener sprovele su istraživanje o javnim nabavkama Univerzitetskog kliničkog centra Niš (UKCN), sa posebnim osvrtom na javne nabavke materijala za održavanje čistoće i sanitetskog i medicinskog potrošnog materijala za potrebe COVID bolnice u Kruševcu.\nOvom istraživanju prethodila je izrada Analize javnih nabavki medicinskog kiseonika i Analize javnih nabavki oksimetara i RTG filmova. Sva istraživanja sprovedena su u okviru projekta „Javne tajne u javnom zdravlju“, podržao je Balkanski fond za demokratiju Nemačkog Maršalovog fonda, i pokazala su niz specifičnosti u postupcima javnih nabavki povezanih sa pandemijom virusa SARS-CoV-2, poput oblikovanja javnih nabavki u veliki broj partija, zaključivanja okvirnih sporazuma sa jednim privrednim subjektom ili promene vrednosti nabavki u odnosu na prvobitne procene.\nSve javne nabavke za potrebe COVID bolnice u Kruševcu sprovodio je Univerzitetski klinički centar Niš. Za potrebe ove Analize posmatrano je 35 javnih nabavki koje su sprovedene u toku 2021. godine. Otvoreni postupak javne nabavke primenjen je u 80% slučajeva, dok je u 20% slučajeva primenjen pregovarački postupak bez objavljivanja javnog poziva.\nIstraživanje je pokazalo čestu praksu zaključivanja okvirnih sporazuma, nakon kojih po pravilu sledi zaključenje ugovora o javnoj nabavci, po uslovima definisanim u sporazumu. Iako je u periodu pre pandemije zaključenje okvirnog sporazuma sa samo jednim dobavljačem bio izuzetak, u javnim postupcima predmetnih javnih nabavki je čak 54% njih okončano zaključenjem okvirnog sporazuma sa samo jednim privrednim subjektom.\nSa druge strane, javna nabavka materijala za održavanje čistoće u COVID bolnici u Kruševcu oblikovana je u 27 partija i karakteriše je jako mali broj ponuđača. Za 74% partija primljena je samo jedna ponuda, dok su za 15% partija primljeno dve ponude.\nTakođe, pri javnoj nabavci sanitetskog potrošnog materijala, vrednost nabavke je sa prvobitno procenjenih 108.170.000,00 dinara izmenom plana povećana na 147.336.667,00 dinara. UKCN nije dobro ispitao ni tržište hirurških rukavica, što je dovelo do toga da su u obe javne nabavke postupci obustavljeni, jer su cene bile za 36% više od procenjene vrednosti.\nAnaliza je pokazala da je 19% ugovora izmenjeno u toku važenja, zbog promene cena na tržištu. Najveće izmene desile su se u aprilu 2022. godine, kada je zbog rusko-ukrajinskog sukoba cena sirovina, radne snage i transporta značajno porasla. Kao rezultat toga, dobavljač Sinofarm doo Beograd, koji je sa UKCN zaključio okvirni sporazum za određene partije, tražio je izmenu ugovora i uvećanje cene za 65%.\nSvi navedeni primeri navode na zaključak da je i u slučaju nabavke materijala za COVID bolnicu u Kruševcu pandemija doprinela da se većina pravila i redovnih procedura, karakterističnih za javne nabavke, zaobilazi, a da zakonski izuzeci postaju pravila. Ukoliko se ovakva praksa nastavi, otvoriće se prostor za mnoge zloupotrebe, i pre svega, netransparentno delovanje nadležnih institucija i državnih organa.\nPrethodni članakPrvo izdanje Hari Potera na aukciji\nSledeći članakSolarni paneli koji daju struju i noću – sada postoje\nAlternativna medicina ima rizike – Evo koji su najveći\nDoktori savetuju – 15 stvari koje bi svako trebalo da zna\nAndy Murray operisan, ali doktori našli 7 propusta na slici\nNe googlajte zdravstvene simptome


Bingo u Živinicama gradi tržni centar: U 30.000 m2 prostora radit će 350 ljudi – TuzlaInfo.ba\nBingo u Živinicama gradi tržni centar: U 30.000 m2 prostora radit će 350 ljudi\nby nedim 18/05/2018\nNačelnik Općine Živinice Samir Kamenjaković zajedno sa direktorom bosanskohercegovačke kompanije “Bingo” Senadom Džambićem obišao je radilište na lokaciji pored hipermarketa Bingo Živinice, gdje je u toku izgradnja novog savremenog tržnog centra sa pratećim sadržajima.\n”Sa zadovoljstvom mogu kazati da građani Živinica dobijaju jedan reprezentativan objekat, jedan tržni centar kakav zaslužuju, tržni centar koji će imati preko trideset hiljada metara kvadratnih, i u kojem će biti zaposleno negdje oko 350 ljudi. Općina Živinice prelazi polako u kategoriju jednog savremenog grada koji će imati na jednom mjestu sve. Dakle, cilj nam je da imamo ovakve tržne centre koji će biti osposobljeni i opremljeni, koji će imati u potpunosti sve za naše građane. Mi smo kao lokalna zajednica, prošlih četiri do pet mjeseci intenzivno radili da dođemo do rješavanja imovinsko-pravnih odnosa i dobijemo sve dozvole koje su potrebne da se jedan ovakav objekat izgradi. Ovom prilikom se želim zahvaliti kompaniji Bingo koja zaista ima razumijevanja kada je Općina Živinice u pitanju, obzirom da je Bingo svoje početke upravo imao u Općini Živinice. Mi smo zaista zadovoljni i ovakvi projekti trebaju dalje da se nastave i u budućnosti. Ono što želim sa zadovoljstvom kazati i što me mnogo raduje je obećanje Direktora da će se nakon toliko godina i kuglana vratiti u Živinice.” istakao je načelnik Kamenjaković.\n”Naša kompanija je svoj prvi veći centar izgradila baš ovdje, u Živinicama. Sada pravimo novi, veliki centar površine trideset hiljada metara kvadratnih. Izgradnja će se odvijati u dvije faze, prva faza bi trebala biti završena u ovoj godini, dakle, do Nove godine i ovdje na ovoj površini će biti hipermarket i podzemna garaža, a u drugoj fazi izgradnje tamo gdje se sada trenutno nalazi hipermarket, to ćemo dakle, srušiti i izgraditi novi dio tržnog centra Bingo gdje će se nalaziti restoran, kuglana, igraonica i poslovni prostori, odnosno praktično jedan retail park sa evropskim i svjetskim brendovima i buticima. Naravno, nismo zaboravili i na lokalne, za koje će se sigurno naći mjesta u našem novom tržnom centru Bingo. U pitanju je višemilionska investicija i zaista smo mnogo sredstava i resursa uložili ovdje, u ovaj dio Živinica, obzirom da smo ovdje i počeli nekako je očekivati od nas da ovdje zaista napravimo jednu lijepu priču. Prilaz će biti i sa jedne i sa druge strane objekta, dakle dolazit će i iz centra grada, i sa magistralnog puta. Očekujemo da će ovdje biti zaista velika posjeta, ne samo lokalnog stanovništva, i stanovništva sa područja Tuzlanskog kantona, nego i onih koji su u prolazu prema ostalim regijama Bosne i Hercegovine. Obzirom da smo mi ovdje lokalni, domaći, ovo se ništa ne bi realizovalo bez pomoći općinskih službi kojima ovom prilikom zahvaljujemo, jer je u posljednjih nekoliko mjeseci urađeno, zaista mnogo posla i iz tog razloga će izgradnja ovog centra da bude jako brzo gotova.” kazala je Tatjana Paunovski, saopšteno je iz Općine Živinice.